qundao/data-zh-poetry huggingface dataset:
安南国贡使阮辉�登岳阳楼有句云雾借山光吞去鸟客从镜上数归渔颇觉新隽阮安南探花也
作者：王文治
朝代：清
体裁：七言绝句

淡云微雨朝鲜使，去鸟归渔交趾才。我是中朝旧供奉，江湖白发首重回。
安宁道中即事
作者：王文治
朝代：清

夜来春雨润垂杨，春水新生不满塘。日暮平原风过处，菜花香杂豆花香。
常熟顾氏芙蓉庄红豆树歌
作者：王文治
朝代：清

芙蓉庄前红豆树，风枝雨叶数百年。素花冉冉露垂地，朱实离离霞照天。清阴阅世浑如乍，何人垂老开亭榭？宋玉家教庾信居，谢安墩许荆公借。当时小劫换沧桑，满目兴衰吊夕阳。宰相名园荒绿野，将军大树撼青霜。可怜才望倾山斗，璧月歌残人白首。婆娑屡顾东阳槐，凄怆还攀汉南柳。见说高秋张管弦，相思子缀画栏前。我闻室里拈花女，亲与维摩荐寿筵。二十年来苦兵马，那得红芳迎玉斝。诸天应是厌萎花，香雨重飘新好者。称瑞题诗引贝多，供云不数曼陀罗。还将剩水残山恨，谱入乌丝红袖歌。秣陵飞散春江燕，烟条凋尽灵和殿。谁知南国女儿花，堪补东吴耆旧传。物换星移几番春，繁华回首又前尘。岂唯宫阙余离黍，废苑都应愁路人。绛云一炬遗书了，此树亭亭亦难保。菊径曾经纪义熙，草堂空自谈天宝。东风吹暖入山城，闻道孙枝昨更生。何日繁葩满春昼，金尊檀板听莺声。
扬州府署客厅联
作者：王文治
朝代：清
体裁：联

上客尽知名，杜牧诗才，鲍昭赋手；前贤有遗韵，魏公芍药，永叔荷花。
扬州郡署戏台联
作者：王文治
朝代：清
体裁：联

数点梅花横玉笛；二分明月落金樽。
梦楼联
作者：王文治
朝代：清
体裁：联

人世难逢开口笑；老夫聊发少年狂。
游顾龙山
作者：王文治
朝代：清

偶然慕丘壑，出郭遵溪澳。行行不知远，遂以穷山谷。山色荒逾秀，水容寒更渌。高松坠残雪，冻雨洒幽竹。古殿闭苔深，孤塔留云宿。日暮红霞起，晴光泛波縠。渔舟天末归，凫鸥相与逐。怅怅羁旅人，怀古伤幽独。
焦山漱石山房
作者：王文治
朝代：清
体裁：联

胜地千秋崇大隐；名山万古仰高贤。
登南楼偶忆贯休
作者：王文治
朝代：清
体裁：七言绝句

又拂清风一庾楼，贯休当日可曾休？观心便到无心处，依旧千般逐水流。
笋崖月夜听徐傅舟弹琴
作者：王文治
朝代：清

大海无人处，月明生暗潮。孤琴时一奏，白露下层霄。夜静水逾淡，秋凉天更遥。鲛人如解听，清泪湿冰绡。
练光楼小集
作者：王文治
朝代：清

偶借春光一倚楼，顿令才士感前游。十年残梦俱鸿爪，万里归人乍白头。流水无情终惜别，名山有酒便消愁。拂衣更向沧江笑，何处云天是十洲。
赠桂鸿联
作者：王文治
朝代：清
体裁：联

诗入司空廿四品；书临大令十三行。
赠蒋士铨联
作者：王文治
朝代：清
体裁：联

前辈典型，秀才风味；华嵩品格，河海文章。
送叶书山先生归里
作者：王文治
朝代：清

怀抱异时俗，居官亦隐沦。廿年依襟闼，屋舍如荒村。门前秋草长，日夕闻蛩喧。尚余万卷书，开函对古人。时得惬心句，还招贱子论。
门联
作者：王文治
朝代：清
体裁：联

槐为王氏传家树；杏是唐人及第花。
偶见
作者：王文清
朝代：清

云去山色青，云住山色白。去住云不知，空山自成色。
有忆
作者：王文清
朝代：清

斯人久不见，望望倚阑干。柳色秋江老，芦花夜月寒。梦中同醉醒，镫下各悲欢。应念孤征客，霜貂旧已残。
丙申岁春留别松萝
作者：王文潜
朝代：清

驿路梅开春正芳，归心偶动问轻航。经年半醉湖田上，何日重携虎阜旁？烟水梦魂千里月，乾坤吟啸一头霜。同怀莫讶轻离别，难遣罗浮业尽荒。
从博罗取道游罗浮山
作者：王文诰
朝代：清

南游夙梦罗浮境，发轫还疑梦里来。仙蝶蘧蘧因我化，名山面面为谁开。莲须拈出三千品，华首参齐五百台。兼爱确乎堂上长，个中原有济时才。
吕公导余游飞水潭
作者：王文诰
朝代：清

笠屐坏色衣，冲雨寻飞泉。枫人蹑我后，维摩导我前。缘崖面峭壁，震惊两耳边。竭蹶赴山亭，大叫龙喷涎。急溜泻岩肋，下注硗确穿。破空一激响，个个冰花圆。忽为蝴蝶飞，十百回翩跹。扑散万银竹，荡开千炉烟。中洼一丈石，迹之见藕船。驾言汎天湖，鼓枻凌颠仙。
大洲
作者：王文诰
朝代：清

山水漭洄冱，千里环高峡。南靖连苍梧，奔流势不乏。登橹寻大洲，其源泻两胁。粤西山蜿蜒，倾卸当天压。一枝盘旋龙，水汇双岐夹。龙性郁不舒，节寸遭威胁。一怒陡飞空，奋张万鳞甲。引颈落大洲，浪眺波喷喝。天山地水灵，分来江口插。愿汝学希夷，瞑宜蛰龙法。醉乡不可沽，那敢言荷锸。苍头倒敝囊，惊疑剑出匣。
寻轩辕集遗庵不得
作者：王文诰
朝代：清

轩辕道士素狡狯，使我不见轩辕庵。长安轻易走万里，故林何不停飞骖。忆昔天街承秘旨，道是金盘白鹊死。更令老夫射覆乎，上笑先生蚤知矣。傍侍美女千桃花，道士怪丑一笑差。慌忙谢过面兀突，人人涕泣鸠盘茶。忽忆罗浮旧有宅，豆蔻离支荐新碧。草草书成四十年，拂袖归来山月白。月白山青一举卮，发垂沥沥酒如丝。即今何物为刍狗，皮陆空传七字诗。
度大屏诸山二十余里一无庐木而雨至忽有古藤一本覆若夏屋得息
作者：王文诰
朝代：清

童山曾曾绝人境，十里五里鸣瀑泉。岩盩溪厔百盘险，经历九曲乃在山之巅。山巅湿云起蓬勃，风生两袖飞浓烟。大雨满空压头顶，滔滔奔响垂空天。急呼避雨雨随至，鸦翻云阵挥雷鞭。冲雨过崖崖壁立，上有古藤一本势若罗修椽。叶密结曾盖万根，攫石蚴蟉而盘旋。阴翳翠幄得神荫，石头枕是虚中眠。白昼暝暝银海合，栩栩化作漆园之游仙。游仙亦在巫山台，为雨为云去复来。天若有情风觉梦。断云零雨一吹开。
月夜再至濂泉
作者：王文诰
朝代：清

海月渐蔼空，斜注一峰凸。霜缟披山肩，其趾列积铁。夜泉触耳寒，发我游兴热。径转嘉树阴，茧步到山裂。水帘月半垂，帘动映澄澈。背树坐莓苔，暗摸辨古碣。移时月当顶，穹林地成雪。栖鸟忽翻枝，散花空际撇。零乱满衣裾，亭亭自莹洁。俄觉蔽浮云，纷纷扑地灭。揽之不盈手，飘堕玉环缺。三五阙珠龟，疑有蟾蜍窃。岂其朏魄影，天晴还未列。秉阴窍山川，和光不能泄。人生类此境，久要匪易结。好景亦长明，散去使心折。梦入露气清，惟闻歌一阕。瑶台落步虚，底事匆匆别。酌酒条尘虑，隐映泉幽咽。引指飞一光，太虚无点缀。三叹觅回踪，兀然见屹？。遥待转重轮，山花已如血。
月夜再至濂泉
作者：王文诰
朝代：清
体裁：古风

海月渐蔼空，斜注一峰凸。霜缟披山肩，其趾列积铁。夜泉触耳寒，发我游兴热。径转嘉树阴，茧步到山裂。水帘月半垂，帘动映澄澈。背树坐莓苔，暗摸辨古碣。移时月当顶，穹林地成雪。栖鸟忽翻枝，散花空际撇。零乱满衣裾，亭亭自莹洁。俄觉蔽浮云，纷纷扑地灭。揽之不盈手，飘堕玉环缺。三五阙珠龟，疑有蟾蜍窃。岂其朏魄影，天晴还未列。秉阴窍山川，和光不能泄。人生类此境，久要匪易结。好景亦长明，散去使心折。梦入露气清，惟闻歌一阕。瑶台落步虚，底事匆匆别。酌酒条尘虑，隐映泉幽咽。引指飞一光，太虚无点缀。三叹觅回踪，兀然见屹�。遥待转重轮，山花已如血。
月夜再至濂泉
作者：王文诰
朝代：清

海月渐蔼空，斜注一峰凸。霜缟披山肩，其趾列积铁。夜泉触耳寒，发我游兴热。径转嘉树阴，茧步到山裂。水帘月半垂，帘动映澄澈。背树坐莓苔，暗摸辨古碣。移时月当顶，穹林地成雪。栖鸟忽翻枝，散花空际撇。零乱满衣裾，亭亭自莹洁。俄觉蔽浮云，纷纷扑地灭。揽之不盈手，飘堕玉环缺。三五阙珠龟，疑有蟾蜍窃。岂其朏魄影，天晴还未列。秉阴窍山川，和光不能泄。人生类此境，久要匪易结。好景亦长明，散去使心折。梦入露气清，惟闻歌一阕。瑶台落步虚，底事匆匆别。酌酒条尘虑，隐映泉幽咽。引指飞一光，太虚无点缀。三叹觅回踪，兀然见屹𡿖。遥待转重轮，山花已如血。
濂泉寺
作者：王文诰
朝代：清

石骨攫土土花碧，溜天飞涛泻百尺。五泄辊趋壑底雷，谷应山鸣崩礐石。芒鞋滑印苔藓斑，冰花著衣珠跳额。轻身飞越万湫龙，直从泉顶探泉脉。泉顶大陂列环堵，一半颓云压山脊。中通㟟？里余平，两傍待建百人宅。水归于此百窍并，𱦏流破肋走騞砉。放下玉帘不上钩，怪石守之纷列戟。人传帘内竹林通，悟入空门径可迹。瞿昙选佛兼爱身，未肯形骸等闲掷。瀑泉之上作道场，傍水依岩创规格。无端泉寺两茫茫，兴废乱麻难考覈。青山白尽老僧头，帘下无人试双屐。空将演说导因缘，一梦精诚动魂魄。我生蚤以筏喻参，舍法何心究梵册。石头高枕看泉飞，松风谡谡吹茵席。
濂泉寺
作者：王文诰
朝代：清

石骨攫土土花碧，溜天飞涛泻百尺。五泄辊趋壑底雷，谷应山鸣崩礐石。芒鞋滑印苔藓斑，冰花著衣珠跳额。轻身飞越万湫龙，直从泉顶探泉脉。泉顶大陂列环堵，一半颓云压山脊。中通㟟𡽘里余平，两傍待建百人宅。水归于此百窍并，𱦏流破肋走騞砉。放下玉帘不上钩，怪石守之纷列戟。人传帘内竹林通，悟入空门径可迹。瞿昙选佛兼爱身，未肯形骸等闲掷。瀑泉之上作道场，傍水依岩创规格。无端泉寺两茫茫，兴废乱麻难考覈。青山白尽老僧头，帘下无人试双屐。空将演说导因缘，一梦精诚动魂魄。我生蚤以筏喻参，舍法何心究梵册。石头高枕看泉飞，松风谡谡吹茵席。
濂泉寺
作者：王文诰
朝代：清
体裁：古风

石骨攫土土花碧，溜天飞涛泻百尺。五泄辊趋壑底雷，谷应山鸣崩礐石。芒鞋滑印苔藓斑，冰花著衣珠跳额。轻身飞越万湫龙，直从泉顶探泉脉。泉顶大陂列环堵，一半颓云压山脊。中通巷�里余平，两傍待建百人宅。水归于此百窍并，■流破肋走騞砉。放下玉帘不上钩，怪石守之纷列戟。人传帘内竹林通，悟入空门径可迹。瞿昙选佛兼爱身，未肯形骸等闲掷。瀑泉之上作道场，傍水依岩创规格。无端泉寺两茫茫，兴废乱麻难考覈。青山白尽老僧头，帘下无人试双屐。空将演说导因缘，一梦精诚动魂魄。我生蚤以筏喻参，舍法何心究梵册。石头高枕看泉飞，松风谡谡吹茵席。
登上界三峰从神湖望夜乐池还憩青羊石
作者：王文诰
朝代：清

罡风吹衣裂，补缀来片云。禹步登上界，下视云中君。神湖遥接夜乐水，傍守青羊作长跪。白环之树丹刚林，空青万条玉间金。风泉纷起响琴筑，琅琅九奏八会调仙音。东极天，浮黎国，老聃一开紫字帙，举授青真东海童，尹喜玄观求不得。求不得，将何之，先吾闻道吾之师。跽请丫角青童儿，童儿为言子可教。可教隔一尘，不见琼花玉蕊更翻新。朝跨青鸾暮赤凤，白波浩淼连天津。红颜春树一挥手，日魂月魄自转河车轮。河车轮，驻景方，他时东海波不扬。我骑东海青石羊，太清上界封云篆，缥缈三峰环绕神湖光。子盍求我乐池上，神虎销魔一轴开琳琅。尹喜授记别，童儿狡狯掉此舌。东华玉女击西盈，神真自向华存说。上元降敕扶广山，六甲灵飞授刘彻。蟠桃岁熟阅三千，尹喜头颅卉回雪，知否曾来学宝诀。我今唤起石羊群，太霞一曲排空闻。袖得三峰归下界，绘图一炷妙香薰。
神步山登青云塔周览鉴海之胜次明倪公尚忠石刻韵
作者：王文诰
朝代：清

碧鉴弯环注上流，凤林苍翠满城头。两峰左右收沧海，一柱西南峙广州。云路未遥偏锁塔，神山得步便登楼。当年经始需民力，遗筑今知有远谋。立锥面面水天宽，偪仄身如坐井阑。日色忽来衣上过，佛容陡落镜中看。圣贤清浊惟评酒，耳目聪明孰具官。祇有名贤遗韵在，清辉常映月团团。
神步山登青云塔周览鉴海之胜次明倪公尚忠石刻韵·其一
作者：王文诰
朝代：清

碧鉴弯环注上流，凤林苍翠满城头。两峰左右收沧海，一柱西南峙广州。云路未遥偏锁塔，神山得步便登楼。当年经始需民力，遗筑今知有远谋。
神步山登青云塔周览鉴海之胜次明倪公尚忠石刻韵·其二
作者：王文诰
朝代：清

立锥面面水天宽，偪仄身如坐井阑。日色忽来衣上过，佛容陡落镜中看。圣贤清浊惟评酒，耳目聪明孰具官。祇有名贤遗韵在，清辉常映月团团。
观源洞观葛翁筇化石唐时游人入洞见石壁题葛翁诗有松门石径茸芳草落花满院香沉沉二句因足之
作者：王文诰
朝代：清

观源洞外泉淙淙，葛翁遗下青竹筇。化为石脊导我过，驯扰如法骑龙公。深入洞天春色晓，松门石径茸芳草。落花满院香沈沈，嫣红浅紫无人扫。玉女当年载酒来，箫声吹落凤凰台。曲终都逐仙官去，闲杀飞英点碧苔。
霁后度大屏岭始见罗浮二山隐显云外折下数里为石角潭
作者：王文诰
朝代：清

峰变态，树倒影，湿翠满山人度岭。断雨飘丝积霭收，磨出光天照明靓。远眺罗浮接云上，支天一面与天并。神山秀出弱水中，水复山重路犹梗。路梗石作梯，大山中辟流。青泥天风一吹丸，不得结成圭角当前溪。潴而为潭潭复泻，水信无分于东西。随我下山如送客，相将形影何凄凄。言寻漆珠室，绿衣行酒天鸡啼。洞天药市引红翠，池边沐浴分刀圭。或再来，无相暌。
挽彭玉麟联
作者：王文韶
朝代：清
体裁：联

忠亮孤高，独有千古；清刚隽上，自成一家。
秋夕
作者：王文骧
朝代：清

秋阴倒影照前溪，呜咽寒禽抱树啼。贪看云山归去晚，一钩新月竹亭西。
红楼
作者：王文骧
朝代：清

红楼九曲映红薇，面而朱栏绕绮扉。启户香随新燕出，卷帘花向美人飞。乍寻金谷春怀剧，旋隔银河好梦稀。从此唾绒窗外路，晚烟晨雨自霏霏。
红楼
作者：王文骧
朝代：清
体裁：七言律诗

红楼九曲映红薇，面面朱栏绕绮扉。启户香随新燕出，卷帘花向美人飞。乍寻金谷春怀剧，旋隔银河好梦稀。从此唾绒窗外路，晚烟晨雨自霏霏。
哭张船山先生即题序诗卷子
作者：王斯年
朝代：清

群彦倾谈一座尊，春风曾侍草常温。诗传衣钵开奇境，语到君亲有泪痕。不佞自怜余傲骨，长贫何处答师恩。丹青幸得生花笔，摹想遗容仿佛存。
除夕有感
作者：王斯年
朝代：清

年光如水去何赊，星影侵人鬓渐华。身有余闲拼中酒，梦忘是客竟还家。堂高雅爱来春色，山冷凭谁说旧花。寄语娇儿痴弗卖，不痴我尚困尘沙。
别江右
作者：王新命
朝代：清

昔来南浦日，此地只孤城。黾勉行吾拙，艰难任世情。有心筹国用，无力赡民生。赢得清风去，飘然两袖轻。才见烽烟靖，灾荒又叠闻。按图稽户口，旷野少耕耘。下诏怜余子，蠲租出圣君。不才惭贾傅，宵旦独殷勤。已知民力竭，仰屋强持筹。到处分铜虎，谁能运木牛。檄书频夜至，飞挽几时休。幸荷皇天佑，无贻覆餗忧。
别江右·其一
作者：王新命
朝代：清

昔来南浦日，此地只孤城。黾勉行吾拙，艰难任世情。有心筹国用，无力赡民生。赢得清风去，飘然两袖轻。
别江右·其三
作者：王新命
朝代：清

已知民力竭，仰屋强持筹。到处分铜虎，谁能运木牛。檄书频夜至，飞挽几时休。幸荷皇天佑，无贻覆餗忧。
别江右·其二
作者：王新命
朝代：清

才见烽烟靖，灾荒又叠闻。按图稽户口，旷野少耕耘。下诏怜余子，蠲租出圣君。不才惭贾傅，宵旦独殷勤。
春阴
作者：王方谷
朝代：清

漠漠天气阴，遥遥树光绿。顾此索居人，微吟惬幽独。早闻春水生，风动澄潭曲。何处晓莺啼，踟蹰望林谷。
桃花岩
作者：王旒
朝代：清

几回立马望清晖，才得攀萝入翠微。一代客随流水去，三春梦逐落花飞。云山西拥峰峦尽，烟壑东开草树稀。我欲诛茅分片石，蹉跎不觉素心违。
忆洛
作者：王无咎
朝代：清

苍苍云树满关河，百战中原涕泪多。伊阙时通春草梦，平湖乍听采菱歌。天心厌乱亡荧惑，人意还家眷薜萝。八月潮来江海动，孤舟高卧有渔蓑。
秋日游龙潭寺
作者：王无忝
朝代：清

习静寻山寺，息心戒浪游。云藏嵩岳树，水泛孟津舟。听梵来龙母，鸣钟静石楼。佛奴好相伴，来往入高秋。
陶然亭题壁二首
作者：王日杏
朝代：清

西山晚翠上孤筇，斜照神州殿阁重。芦苇萧萧浑似雨，数行啼雁隔城钟。僧舍茶烟满竹扉，绳床暂憩亦忘机。萸香菊淡人无语，听到哀蝉落叶希。
陶然亭题壁二首·其一
作者：王日杏
朝代：清

西山晚翠上孤筇，斜照神州殿阁重。芦苇萧萧浑似雨，数行啼雁隔城钟。
陶然亭题壁二首·其二
作者：王日杏
朝代：清

僧舍茶烟满竹扉，绳床暂憩亦忘机。萸香菊淡人无语，听到哀蝉落叶希。
潘山人至自辽左
作者：王日藻
朝代：清

匹马南归道路长，相逢画阁话辽阳。窦家锦字诗难寄，苏氏河梁雁几行。秋尽陇云寒欲雨，阳回边草白于霜。汉廷亦下金鸡使，谁念当时折槛郎！
衣轩堂翁汇梓太翁诗稿赐教赋赠
作者：王旭朗
朝代：清

搜罗遗草缮芸篇，锦绣堆成制锦年。不对玉冰怀凛凛，焉能弓冶意拳拳。循声震叠优文献，惠政沾濡遍蜀燕。健翮高骞程万里，伫看德报擢旬宣。
读殉节录
作者：王旭朗
朝代：清

文臣输饷到军营，倏值酋蛮挫我兵。九首连随刀剑落，一生？似羽毛轻。途中昔日伤裴相，岭表今兹效杲卿。祠立浣花名不朽，还宜汗简荷褒荣。
读殉节录
作者：王旭朗
朝代：清
体裁：七言律诗

文臣输饷到军营，倏值酋蛮挫我兵。九首连随刀剑落，一生�似羽毛轻。途中昔日伤裴相，岭表今兹效杲卿。祠立浣花名不朽，还宜汗简荷褒荣。
读理斋常太翁先生爱吟草
作者：王旭朗
朝代：清

名宿瑶编著爱吟，西充公暇韵同琴。频摹止水青云句，总见甘棠膏雨心。贼殪凤山舒浩气，忠书纪庙寓言箴。宏词多少通于史，早振英风迈古今。
游山归途作
作者：王时亮
朝代：清

回首山中路，茫茫烟欲封。前村数点火，远寺一声钟。棹响冰生渡，林明雪压松。定知今夜梦，犹自绕诸峰。
寄赠麓台用杜戏题王宰画山水图歌韵
作者：王时宪
朝代：清

泼墨生寒云，落笔成奇石。人间藏弆求之迫，天家亦欲观真迹。遥知奉敕写幽林，风雨惊飞殿廷壁。旧传家学娄江东，丹青妙手神明通，兴到笔健如游龙。岳岳给谏素鲠直，大有古之诤臣风。闾阎疾苦莫可比，远隔君门万千里。应诏定绘《豳风图》，不徒皴染闲山水。
旅舍感怀
作者：王时宪
朝代：清

侯门纵可曳长裾，懒癖偏安水竹居。台畔空传收骏骨，肆间敢望活枯鱼。鬓将如鹤频看镜，松欲成龙尚著书。百尺楼头且高卧，陈登豪气未全除。
舟中遣兴
作者：王时宪
朝代：清

四十日来谁地主，二千里外客天涯。青山两岸寻诗路，黄叶孤村卖酒家。鼓枻有声过蟹舍，使帆无际失鸥沙。前途遥指苍茫处，黄鹄矶边正晚霞。
一寸金
作者：王时翔
朝代：清

玉宇琼梯，待瞰秋光又推堕。恰石公山外，白云飘至，陶家篱畔，黄花留坐。残叶生文火。茶烟袅、竹扉半锁。萧闲甚、一缕清言，似醉初醒梦初破。转悔当时，三年京国，青衫软尘涴。算五湖浩荡，何妨远泛，奇峰缥缈，尽容高卧。霜橘新红么。幽林下、矮亭结个。君归也、打了包儿，便随乘钓舸。
一斛珠
作者：王时翔
朝代：清

夜来闻雨。罗帏越觉孤眠苦。玉人微病深深处。一点红灯，燕子寒相语。可惜春光留不住。知他薄倖今何许。卜花晓起添愁绪。才卷珠帘，却又飞香絮。
一络索二首·其二
作者：王时翔
朝代：清

双扇题诗愁别意。碧筠新制。几年风雨泣湘江，染尽了、斑斑泪。误纳佳人袖里。怕添憔悴。索还未许但须藏，慎莫展、相思字。
一萼红二首
作者：王时翔
朝代：清

记年时。爱银笺细字，佳客赌填词。花影移帘，月痕过砌，敲句曾费闲思。遍寻取、名流乐府，抄弹指、小本枕中携。艳合红牙，豪参铁板，风调双宜。每到九龙山畔，向文星光里，暗认幽栖。心挂云峰，路迷烟树，孤艇东下依依。幸刚遇、江头春鲤，附巴吟、寄与郢师知。乞得圆明数颗，五色摩尼。忆前盟。为共怜薄命，不是世问春。健士青衫，幽姿红袖，天意教作愁人。一番见、论心缱绻，两番见、生别泪盈巾。我亦男儿，卿尤奇女，未信终分。漫道风波可畏，倘风波不隔，不显情真。月莫重圆，花休再放，判却两地伤神。又还笑、清谈有分，何曾向、梦里觅行云。但得同心天涯，总是相亲。
一萼红二首·其一
作者：王时翔
朝代：清

记年时。爱银笺细字，佳客赌填词。花影移帘，月痕过砌，敲句曾费闲思。遍寻取、名流乐府，抄弹指、小本枕中携。艳合红牙，豪参铁板，风调双宜。每到九龙山畔，向文星光里，暗认幽栖。心挂云峰，路迷烟树，孤艇东下依依。幸刚遇、江头春鲤，附巴吟、寄与郢师知。乞得圆明数颗，五色摩尼。
一萼红二首·其二
作者：王时翔
朝代：清

忆前盟。为共怜薄命，不是世问春。健士青衫，幽姿红袖，天意教作愁人。一番见、论心缱绻，两番见、生别泪盈巾。我亦男儿，卿尤奇女，未信终分。漫道风波可畏，倘风波不隔，不显情真。月莫重圆，花休再放，判却两地伤神。又还笑、清谈有分，何曾向、梦里觅行云。但得同心天涯，总是相亲。
三姝媚
作者：王时翔
朝代：清

林园风不定。翠玲珑一树，细花幽靓。簇簇毵毵，正露凉朝阁，越添清景。漫惜因循，偏误了、好春芳令。应是江南，待凤栖香，彩翎双映。寄远柳枝休倩。只垂在帘前，折来堪赠。转忆佳人，薄袖拂银床，戏牵金井。惊落琼蕤，抬粉靥、檀痕微凝。蓦闪罗罗新子，红桂乳影。
临江仙七首
作者：王时翔
朝代：清

柳径低迷画阁，萍池倒映红阑。石榴一朵照香鬟。眼波生细缬，眉月锁轻弯。展卷乍临乌儿，拂尘旋试麋丸。戏搴蕉叶代鱼笺。玉纤书格美，雪腕钏光寒。不断柔情春水似，迢迢那计西东。午眠初起玉钗松。画屏离思远，罗袖泪痕浓。云水黏天楼外路，卷帘试认狂踪。一双燕子夕阳中。莫衔残鬓影，吹向落花风。一段旅情无处着，闲眠中酒平分。燕归窗黑又黄昏。灯微屏背影，泪暗枕留痕。梦入怨花伤柳地，分明有个人人。压帘香气倚轻裙。小园风雨后，扶病问残春。灯火阑珊清漏急，夜深著体轻寒。个人背立画屏间。旧红衫袖薄，新绣缕鞋鲜。一寸横波千丈恨，魂消似削双肩。便蒙怜惜也徒然。桂堂东畔路，弹泪巳三年。紫楝飘香新竹粉，小楼树色愔愔。一帘丝雨好闲吟。龙唇砚近，素袖墨痕侵。鲜美银鲥江上到，簇盘卢橘如金。藏钩得胜称侬心。玉壶清酒，自起为君斟。桂楫银帆移画艇，春塘小泊清槐。锦堤花印缕金鞋。香含豆蔻，未上九雏钗。年少儿郎空玉雪，争窥未惬幽怀。就中倦客久风埃。酒情诗思，犹惹眼波回。红板桥头浓绿布，人家一带高槐。鹧斑帘底逗弓鞋。彩符欹侧，斜映水晶钗。佳丽靓妆疑见画，枉牵孤客情怀。笋舆迎去剩香埃。碧云芳草，谁念首千回。
临江仙七首·其七
作者：王时翔
朝代：清

红板桥头浓绿布，人家一带高槐。鹧斑帘底逗弓鞋。彩符欹侧，斜映水晶钗。佳丽靓妆疑见画，枉牵孤客情怀。笋舆迎去剩香埃。碧云芳草，谁念首千回。
临江仙七首·其三
作者：王时翔
朝代：清

一段旅情无处着，闲眠中酒平分。燕归窗黑又黄昏。灯微屏背影，泪暗枕留痕。梦入怨花伤柳地，分明有个人人。压帘香气倚轻裙。小园风雨后，扶病问残春。
临江仙七首·其二
作者：王时翔
朝代：清

不断柔情春水似，迢迢那计西东。午眠初起玉钗松。画屏离思远，罗袖泪痕浓。云水黏天楼外路，卷帘试认狂踪。一双燕子夕阳中。莫衔残鬓影，吹向落花风。
临江仙七首·其五
作者：王时翔
朝代：清

紫楝飘香新竹粉，小楼树色愔愔。一帘丝雨好闲吟。龙唇砚近，素袖墨痕侵。鲜美银鲥江上到，簇盘卢橘如金。藏钩得胜称侬心。玉壶清酒，自起为君斟。
临江仙七首·其六
作者：王时翔
朝代：清

桂楫银帆移画艇，春塘小泊清槐。锦堤花印缕金鞋。香含豆蔻，未上九雏钗。年少儿郎空玉雪，争窥未惬幽怀。就中倦客久风埃。酒情诗思，犹惹眼波回。
临江仙七首·其四
作者：王时翔
朝代：清

灯火阑珊清漏急，夜深著体轻寒。个人背立画屏间。旧红衫袖薄，新绣缕鞋鲜。一寸横波千丈恨，魂消似削双肩。便蒙怜惜也徒然。桂堂东畔路，弹泪巳三年。
乌夜啼
作者：王时翔
朝代：清

斜月斜风庭院，轻寒轻暖时光。闲行踏遍空阶藓，暗忆杜秋娘。一霎吹兰低语，柳金梨雪花房。乳莺啼破东阑，梦尽勾换凄凉。
于中好
作者：王时翔
朝代：清

当年贺六浑来么。猛挥戈、尔朱摧破。子升碑下徐郎过。漫嗟赏、无能和。南陈北魏如旋磨。但一片、两片欹卧。草间磊磊苔衣裹。没字石、留人坐。
于忠肃公墓
作者：王时翔
朝代：清

北狩仓皇日，孙申为郑谋。变疑鸲鹆谶，冤起鹭鸶讴。社稷功千载，湖山土一抔。嗟哉徐石辈，青史只遗羞。
五彩结同心
作者：王时翔
朝代：清

清溪绕舍，密筱编篱，恰称灌园人住。灯火新凉节，爱偕隐相对，翻书鐴苎。半帘秋影梧桐老，听月底、寒虫细语。君休羡、星珈霞帔。飞去高居玉宇。曾从桂梯寻路。向梅花官阁，杏花村坞。赢得三年里，斜阳下、闲看江山一度。青毡翠袖如重认，有旧日、陵阳泪污。文窗外、碧霄云叶，逗破几声疏雨。
侍香金童
作者：王时翔
朝代：清

湖石苔青，携手墙阴滑。记细检、垂丝簪腻发。别了匆匆春欲歇。花信蔷薇，单衣三月。料南园、一架红酣应乱发。负绣阁、佳期须罚。风月恹恹支病骨，倚醉孤眠，梦寻罗袜。
倦寻芳
作者：王时翔
朝代：清

画梁乳燕，飞下银屏，偷说春去。晓起余寒，犹卷一帘残絮。倚桐阴，簪杏子，簇盘樱笋初尝处。早思量，整轻纨月扇，单绡烟缕。被东皇、裁花剪柳，惹得人儿，消瘦如许。暗祝薰风，吹展两蛾愁聚。嫩绿新遮芳草陌，落红净洗香林雨。又生憎，书厌厌、绣针慵度。
八声甘州
作者：王时翔
朝代：清

记乘槎、有客建奇谋，一剑竟孤游。致葡萄天马，来从万里，换取封侯。汉骨如霜山积，安用月支头。直待轮台诏，金甲初收。博望旧城何处，只三间颓廨，改作官邮。笑郎当过客，怀古怅悠悠。步踌躇、空庭萧寂，任哀蝉、吟占绿槐秋。摩双眼、夕阳低处，忽入边愁。
八归
作者：王时翔
朝代：清

闲行亸鞚，鞭梢徐举，遥指翠巘崒嵂。传闻霭碧霞红处，曾有帝师遗世，就中潜匿。鸟尽弓藏人不悟，渐汉法、与秦同密。好自保、一片苍寒，携筥采芝术。从此高飞已矣，隙驹相喻，更入野鸡罗毕。赤松安在，引来商皓，凄断戚姬鸣瑟。想山中定是，鹤怨猿惊怪重出。徘徊晚、半钩残月，隐隐星光，浓云深似漆。
减字木兰花二首
作者：王时翔
朝代：清

翠鬟粉颈。露坐裙襦明月映。雪样轻纱。两点红余绣履花。深堂风软。六尺含漪湘簟展。好放银钩。隔帐荷香夜更幽。广庭清绝。几树辛夷开白雪。看到深更。一色惟应待月生。衣裳淡素。却立风前香暗度。悄忆前欢。如玉人人也唤兰。
减字木兰花二首·其一
作者：王时翔
朝代：清

翠鬟粉颈。露坐裙襦明月映。雪样轻纱。两点红余绣履花。深堂风软。六尺含漪湘簟展。好放银钩。隔帐荷香夜更幽。
减字木兰花二首·其二
作者：王时翔
朝代：清

广庭清绝。几树辛夷开白雪。看到深更。一色惟应待月生。衣裳淡素。却立风前香暗度。悄忆前欢。如玉人人也唤兰。
凤凰台上忆吹箫
作者：王时翔
朝代：清

犹未高飞，蓦教分颈，北山其奈张罗。念韩郎安在，忍负前歌。肠断登台眺望，拚一霎、珠卸风荷。精灵聚，双鸳并宿，连理交柯。如何。恁情薄也，看败节偷生，自古偏多。笑息妫无语，泪眼空波。况是龙兴亡国，巢换凤酬答声和。青陵后，重闻坠楼，金谷香娥。
凤凰阁
作者：王时翔
朝代：清

记朱炎时候，凉阴布幄。一声秋到井干速。闲向空阶拾叶，好句应绩。怅人远、诗情未属。凄清满耳，色夺娟娟翠竹。夕阳潇照晚风触。半坠衰黄，只剩几枝残绿。怎稳得、双鸾并宿。
劝金船
作者：王时翔
朝代：清

落梧庭院秋如洗。毷氉空憔悴。青钱三厅堪供醉。趁风日清丽。蟹买湖乡，新压小槽浮蚁。况是擘橙雾噀，嗅菊香起。尊前身世俱忘矣。漫说悠悠事。何妨小饮仍文字。只良友三四。夜半丁然，为乐更陈壶矢。点点烛花敲尽，休问归未。
十六字令
作者：王时翔
朝代：清

行。红叶阶前响屧声。无人见，凉月照残更。
千秋岁
作者：王时翔
朝代：清

雨寒风峭。策马蒙城道。穿革鞜，欹茸帽。雄心依火雪，生计无钩钓。来往地，茫茫不值先生笑。自爱卑栖好。休把高飞校。九万里、何须到。负天鹏背重，控地鸠身小。归去也，南华一卷东窗傲。
南乡子
作者：王时翔
朝代：清

六合帝秦时。第一英雄博浪椎。心在报韩他未计，谁知。剩有寒沙罨眼飞。论古莫矜奇。苏子何言此击非。纵使副车成误中，依稀。豫让酬恩斩赵衣。
南柯子十三首
作者：王时翔
朝代：清

雁宿芦丛冷，鱼牵荇带长。西风送我过横塘。六幅银帆飞破、石湖光。山脚轻烟碧，波心夕照黄。行春桥上画衣香。独树桃花八月、断人肠。叠巘云光接，浓阴树色连。木兰艇子绿波湾。风影轻翻红袖、拂低阑。照水愁蛾敛，看山笑靥圆。沉吟半刻亸香肩。应有春游诗句、写吴笺。镂管拈沉绿，春裙剪淡黄。描花隐约寄柔肠。要绣红莲双朵、盖鸳鸯。倦起凭雕槛，闲行转曲廊。樱桃欲谢惜年芳。独立无人深院、看斜阳。蕙帐人无赖，银屏恨不禁。晓来新梦恁关心。仿佛玉壶亲自、与君斟。插髻花枝妥，钩帘草色深。别时直望到如今。归路粉云香雨、做春阴。碎绮裁春色，明霞晕玉容。小楼人醉倚东风。记得软杨丝里，一枝红。锦轴闲常卷，朱弦静不张。西风帘下自然凉。况是怯秋人起、独眠床。语别双归燕，啼愁几暮螀。小庭梧竹间青黄。一带淡烟新月、接残阳。碧柳春檐雨，青梧夜阁风。个人香梦恰朦胧。又是和衣熟睡、小屏中。薄鬓倾浓绿，清灯晕小红。玉炉熏被半床空。一缕水沉烟袅、绣芙蓉。丽影收青镜，香云绾碧螺。盈盈一笑整裙拖。今日薄绵初脱、换单罗。扑蝶怀轻扇，听莺步浅莎。柳阴垂处懒重过。怕见画桥流水、落红多。东汉开禅教，西方购梵书。神驹贝叶现明珠。照遍千江祗是、一丸孤。法字传来久，尘心到此无。清凉台上景萧疏。半世烧沙才得、饱香厨。圆毂如肠转，香膏与泪深。已凉天气客初禁。凭枕怯眠人静、暗沉吟。澹月微窥幌，疏风半入林。渡江乡梦一帆阴。才到江南惊断、楚天砧。策策商飙动，凄凄古意深。金梁桥上月难禁。不唱宪王乐府、试狂吟。薄笑依银杏，清歌忆锦林。红牙拍断桂堂阴。只有荒鸡遥接、暮村砧。握藕香沾雪，垂珠泪滴红。分襟地是桂堂东。一径斜斜铸就、寸心中。梦易莺儿唤，书难燕子通。晴丝轻袅断魂风。小醉清愁无日、不朦眬。客里新凉浅，闲中旧恨深。杜兰香远思难禁。小扇蚕书偷展、自微吟。锦瑟尘悬壁，琼箫响散林。石榴裙曝柳边阴。怎忍寒衣独上、少君砧。
南柯子十三首·其一
作者：王时翔
朝代：清

雁宿芦丛冷，鱼牵荇带长。西风送我过横塘。六幅银帆飞破、石湖光。山脚轻烟碧，波心夕照黄。行春桥上画衣香。独树桃花八月、断人肠。
南柯子十三首·其七
作者：王时翔
朝代：清

碧柳春檐雨，青梧夜阁风。个人香梦恰朦胧。又是和衣熟睡、小屏中。薄鬓倾浓绿，清灯晕小红。玉炉熏被半床空。一缕水沉烟袅、绣芙蓉。
南柯子十三首·其三
作者：王时翔
朝代：清

镂管拈沉绿，春裙剪淡黄。描花隐约寄柔肠。要绣红莲双朵、盖鸳鸯。倦起凭雕槛，闲行转曲廊。樱桃欲谢惜年芳。独立无人深院、看斜阳。
南柯子十三首·其九
作者：王时翔
朝代：清

东汉开禅教，西方购梵书。神驹贝叶现明珠。照遍千江祗是、一丸孤。法字传来久，尘心到此无。清凉台上景萧疏。半世烧沙才得、饱香厨。
南柯子十三首·其二
作者：王时翔
朝代：清

叠巘云光接，浓阴树色连。木兰艇子绿波湾。风影轻翻红袖、拂低阑。照水愁蛾敛，看山笑靥圆。沉吟半刻亸香肩。应有春游诗句、写吴笺。
南柯子十三首·其五
作者：王时翔
朝代：清

碎绮裁春色，明霞晕玉容。小楼人醉倚东风。记得软杨丝里，一枝红。
南柯子十三首·其八
作者：王时翔
朝代：清

丽影收青镜，香云绾碧螺。盈盈一笑整裙拖。今日薄绵初脱、换单罗。扑蝶怀轻扇，听莺步浅莎。柳阴垂处懒重过。怕见画桥流水、落红多。
南柯子十三首·其六
作者：王时翔
朝代：清

锦轴闲常卷，朱弦静不张。西风帘下自然凉。况是怯秋人起、独眠床。语别双归燕，啼愁几暮螀。小庭梧竹间青黄。一带淡烟新月、接残阳。
南柯子十三首·其十
作者：王时翔
朝代：清

圆毂如肠转，香膏与泪深。已凉天气客初禁。凭枕怯眠人静、暗沉吟。澹月微窥幌，疏风半入林。渡江乡梦一帆阴。才到江南惊断、楚天砧。
南柯子十三首·其十一
作者：王时翔
朝代：清

策策商飙动，凄凄古意深。金梁桥上月难禁。不唱宪王乐府、试狂吟。薄笑依银杏，清歌忆锦林。红牙拍断桂堂阴。只有荒鸡遥接、暮村砧。
南柯子十三首·其十三
作者：王时翔
朝代：清

客里新凉浅，闲中旧恨深。杜兰香远思难禁。小扇蚕书偷展、自微吟。锦瑟尘悬壁，琼箫响散林。石榴裙曝柳边阴。怎忍寒衣独上、少君砧。
南柯子十三首·其十二
作者：王时翔
朝代：清

握藕香沾雪，垂珠泪滴红。分襟地是桂堂东。一径斜斜铸就、寸心中。梦易莺儿唤，书难燕子通。晴丝轻袅断魂风。小醉清愁无日、不朦眬。
南柯子十三首·其四
作者：王时翔
朝代：清

蕙帐人无赖，银屏恨不禁。晓来新梦恁关心。仿佛玉壶亲自、与君斟。插髻花枝妥，钩帘草色深。别时直望到如今。归路粉云香雨、做春阴。
南浦三首
作者：王时翔
朝代：清

幽筑画中无，恁林园靓秀，亭榭清敞。管领属闲人，支颐坐、镇日安排新赏。银塘几曲，潆洄抱宅涵春涨。住惯花天和月地，添个兰舟水上。不须更觅篙师，有雪儿移棹，红儿弄浆。长昼载茶烟，无人处、好试莲歌菱唱。柳边斜系，夜阑只许鸳鸯傍。多少他家桃叶怨，淼淼一江风浪。雪霰冷芸斋，正悠扬半空，浑似飞絮。卯酒注盈觞，浇不了、堆肠万千离绪。黯然魂断，未分早作临分语。不知解缆张帆日，怎忍听歌南浦。回思二载书窗，共展卷烧灯，吟风坐雨。臭味已如兰，交情重、更指青松相许。王程渐迫，姓名悔入招贤谱。异时纵有鹓鸾伴，谁是今时俦侣。银瓶绠绝，看沉沉、金井一何深。重忆海棠天气，双燕舞春林。花底分飞无奈，有晓风、暮雨伴孤吟。似清猿独唤，断鸿高唳，谁肯和哀音。多谢何颙好佛，掩金经、忽起化身心。约略调铅吮粉，拂袖写离襟。若是玉台真作，较情深、意不在同衾。算不如相见，泥他帘下诉瑶琴。
南浦三首·其一
作者：王时翔
朝代：清

幽筑画中无，恁林园靓秀，亭榭清敞。管领属闲人，支颐坐、镇日安排新赏。银塘几曲，潆洄抱宅涵春涨。住惯花天和月地，添个兰舟水上。不须更觅篙师，有雪儿移棹，红儿弄浆。长昼载茶烟，无人处、好试莲歌菱唱。柳边斜系，夜阑只许鸳鸯傍。多少他家桃叶怨，淼淼一江风浪。
南浦三首·其二
作者：王时翔
朝代：清

雪霰冷芸斋，正悠扬半空，浑似飞絮。卯酒注盈觞，浇不了、堆肠万千离绪。黯然魂断，未分早作临分语。不知解缆张帆日，怎忍听歌南浦。回思二载书窗，共展卷烧灯，吟风坐雨。臭味已如兰，交情重、更指青松相许。王程渐迫，姓名悔入招贤谱。异时纵有鹓鸾伴，谁是今时俦侣。
卜算子
作者：王时翔
朝代：清

病入薄游中，人落西风际。一鬓秋兰记昔年，小阁偎侬醉。今夜客窗清，月照蛩音细。也不思量把酒杯，况有心情睡。
喝火令
作者：王时翔
朝代：清

古陕传高士，东郊问草堂。红泉绿树好襄羊。曾掩松扉双扇，不肯见君王。胜地留陈迹，征轮绕别肠。樊村泾口小柴庄。也有梅花，也有碧苍筤。也有清溪斜抱，明月在回廊。
塞孤
作者：王时翔
朝代：清

汝南山色好，峨嵋底。矗矗佳城双峙。闻道二苏天下士。容不得，人间世。刚才忤、半山公，旋又遇、潭州鬼。竟飘零，骨埋异乡地。展笑问两翁，旅病今深矣。可许相从于此。还顾良朋频属委。君试听，吾其死。好为种、一科蓬，聊且定、千秋计。冷松风、摵摵吹起。
塞翁吟
作者：王时翔
朝代：清

此最佳公子，何事但绣平原。敬爱客、御夷门。竟刎颈酬恩。临风一送秦军退，毛薛又进良言。魏既重，赵终存。拄半壁乾坤。英魂。经千古，寒芜冷树，应化作、烟光雨痕。更待向、何门趿履，感君意、緤马荒郊，旋马空墩。卖浆遗老，好约齐来，一酹松根。
夏云峰二首
作者：王时翔
朝代：清

淡晴天。云峰里、一霎细雨斜穿。招动碧梧风影，叶叶清圆。小衫团扇，湖石下、静听幽蝉。暮景人、斜阳尽处，红近池莲。忆昔雪藕歌筵。有人向、水窗云槛留连。今日枇杷花冷，文字通缘。品诗选竹，和胜友、好句新镌。露坐久、杯倾重碧，月堕疏烟。晚凉天。疏帘挂、簪髻茉莉初穿。同坐枕溪阁子，璧月光圆。竹风梧露，幽绝处、时曳吟蝉。玉簟冷、胆瓶澄碧，斜倚琼莲。隔宵文酒盘筵。又今夜、绿窗茶宴相连。谁话渡江桃叶，记起情缘。合欢纨素，残句在、一寸心镌。悄倚槛、新愁似海，昔梦如烟。
夏云峰二首·其一
作者：王时翔
朝代：清
体裁：词

淡晴天。云峰里、一霎细雨斜穿。招动碧梧风影，叶叶清圆。小衫团扇，湖石下、静听幽蝉。暮景人、斜阳尽处，红近池莲。忆昔雪藕歌筵。有人向、水窗云槛留连。今日枇杷花冷，文字通缘。品诗选竹，和胜友、好句新镌。露坐久、杯倾重碧，月堕疏烟。
夏云峰二首·其二
作者：王时翔
朝代：清

晚凉天。疏帘挂、簪髻茉莉初穿。同坐枕溪阁子，璧月光圆。竹风梧露，幽绝处、时曳吟蝉。玉簟冷、胆瓶澄碧，斜倚琼莲。隔宵文酒盘筵。又今夜、绿窗茶宴相连。谁话渡江桃叶，记起情缘。合欢纨素，残句在、一寸心镌。悄倚槛、新愁似海，昔梦如烟。
天仙子
作者：王时翔
朝代：清

江上萧骚枫几树。一群冷雁飞芦渚。澹黄云影落篷窗，疏疏雨。斜斜去。又被晚风轻约住。
天香
作者：王时翔
朝代：清

涎岂龙嘘，斑非鹧染，珠娘借与芳号。荔子红边，佛桑花外，几片异香传到。金闺名彦，高卧爱、江南春晓。挂壁风琴添脆，透帐雾丝轻袅。天上芸编催校。待重来、御炉烟绕。持赠荀郎，且向江乡牵棹。别后青绫纵暖，也应忆、匡床素篝好。一缕余情，何时断了。
安平乐慢
作者：王时翔
朝代：清

谁遣先生，飘然谪宦，如舟学舍中来。非防气屈，终恨头低，岧峣自筑高台。万事悠悠，付一湾流水，隔住黄埃。别驾语诙谐。须知含讽含哀。念天末佳人，锄兰佩艾，石城焰压奇才。料理故书堆。楚骚多怨忍频开。江左王郎，闲登眺、系马林隈。晴波点、柳花如雪，袖携落日方回。
宴清都
作者：王时翔
朝代：清

乍踏金塘软。文波动、欹红残翠零乱。瑶姬素手，缃衣细褪，井华亲浣。金刀切作团团，爱碧月、层堆玉盌。飞丝起、色比湘裙，低回未忍轻断。玲珑一片甘香，齿如裁雪，声与浆满。仙郎渴病，都应尽解，渐稀茶玑。兰房瞥见余枝。倚粉壁、横眠似懒。恍朝来、偷揭凉橱，半舒皓腕。
宴清都
作者：王时翔
朝代：清
体裁：词

乍踏金塘软。文波动、欹红残翠零乱。瑶姬素手，缃衣细褪，井华亲浣。金刀切作团团，爱碧月、层堆玉碗。飞丝起、色比湘裙，低回未忍轻断。玲珑一片甘香，齿如裁雪，声与浆满。仙郎渴病，都应尽解，渐稀茶玑。兰房瞥见余枝。倚粉壁、横眠似懒。恍朝来、偷揭凉橱，半舒皓腕。
寄范声佩进士都门
作者：王时翔
朝代：清

我占湖滨一钓竿，相思有梦到长安。美人何处碧云合，欲赠芙蓉江水寒。
小重山
作者：王时翔
朝代：清

秀立孤峰一点烟。高台当落日、草芊绵。平原碑坏不知年。翻前志，于蔿事犹传。景物暮萧然。飞鸿云外堕，啄空田。戍笳羌笛总惊眠。携风袖，谁更拂清弦。
少年游
作者：王时翔
朝代：清

石榴深院背花眠。细雨熟梅天。霎时惊起，远林鸠唤，霁色断虹边。江帆片片随云去，何处问归船。记得年时，凤团卢橘，共对一炉烟。
巫山一段云二首
作者：王时翔
朝代：清

云气青山背，人家绿树中。晴川烟草晚濛濛。野艇趁樵风。石岸蹄声荦确。月下谁敲牛角。一犁花雨爱春耕。飘泊悔平生。烧笋云边寺，收茶雨后山。逢人笑指隔溪烟。家在白鸥湾。一棱秧针已绿。春涨拍堤初足。缡褷鹅鸭乱青茭。散步过斜桥。
巫山一段云二首·其一
作者：王时翔
朝代：清

云气青山背，人家绿树中。晴川烟草晚濛濛。野艇趁樵风。石岸蹄声荦确。月下谁敲牛角。一犁花雨爱春耕。飘泊悔平生。
巫山一段云二首·其二
作者：王时翔
朝代：清

烧笋云边寺，收茶雨后山。逢人笑指隔溪烟。家在白鸥湾。一棱秧针已绿。春涨拍堤初足。缡褷鹅鸭乱青茭。散步过斜桥。
应天长
作者：王时翔
朝代：清

黄河远泻，高浪驾天，中原几许盘折。无数名城腴壤，时时被冲啮。奔流驶，何处泄。况更是、浊沙难刷。赖千里、屹起坚堤，今古如铁。忧旱祷桑林，一滴甘泉，方比眼中血。那晓怒涛秋涨，翻飞半空雪。长虹遭暗揭。看浩渺、化蛟龙穴。水收后，颓屋荒村，祗剩呜咽。
忆旧游
作者：王时翔
朝代：清

记个人初见，对著东风，把袖言愁。特唤起江郎，恨事为拈赋笔，竟不能休。题残百纸凄怨，暄景变清秋。尽收拾新篇，装成小本，待寄红楼。笑书生寒乞，欠碧玉黄金，此是缠头。签题须郑重，有风流一老，能作银钩。毛公近推长句，凭仗压江洲。文字倘传留，濡毫拂砚吾所求。
忆王孙
作者：王时翔
朝代：清

灞陵攀柳恨绵绵。会意骅骝不肯前。叠叠青山杏杳天。向谁边。旧梦空余满抱烟。
怨王孙
作者：王时翔
朝代：清

别去万里。独生宁死。魂断黄沙，影依白水。化作一片贞珉。盼征人。绿苔如发凉风飐。秋容淡。清露啼珠点。汉皇此恨应识，莫逞雄才。弃朱崖。
惜双双令
作者：王时翔
朝代：清

天外断虹收宿雨。残梦醒、萧郎何处。心折归舟路。雁沙细认屏山谱。落梧庭院西风度。愁病在、恹恹微步。自绕黄花暮。淡烟翠人秋衫缕。
惜黄花
作者：王时翔
朝代：清

吹花开树。惊花落树。是春风，是秋风，总无凭据。怜也不成怜，妒也何须妒。更禁得、满空飞雨。一时欢绪。一生愁绪。要相逢，不相逢，那人何处。若说待来生，巳被今生误。且分付、断魂归去。
探芳信
作者：王时翔
朝代：清

碧纱静。又脉脉离愁，恹恹酒病。记小园重见，幽兰一枝冷。吴阊枉作看花梦，香色何曾领。要归时、红烛明心，青禽传信。休负此清景。趁溪阁秋凉，月帘宵永。谁道今番，佳约杳难定。闲中多少痴心意，欲说无人听。伫空阶、移尽斜阳树影。
散余霞
作者：王时翔
朝代：清

雕笼暝色鹦鸪噤。觉画楼更静。开镜低挽云丝，换犀簪未定。阑边粉郎醉凭。看两蛾残晕。微嗅鬓畔花香，治三分洒病。
春草碧
作者：王时翔
朝代：清

竹声打合梧桐叶。夜雨泣离情，听萧飒。独自却绕行廊，拍槛哀歌泪交睫。和倦倒床眠，难安帖。忆着细细青眉，圆圆红颊。别来定何如，愁千叠。密意犹未相传，伤心已判莺花牒。残梦半模糊，惊魂怯。
暗香
作者：王时翔
朝代：清

晚窗孤守。正满城风雨，重阳时候。多谢双螯八跪，能消客中酒。玉脍金齑漫数，曾得似、无肠公否。算风味潇洒，冠他水族也非谬。回首。暗眉皱。记小阁钩帘，劝人醉后。微揎罗袖。转过曲廊下阶走。月里自寻菊盎，只道是、拗花同嗅。悄地个、摘嫩叶，与侬搓手。
曲游春
作者：王时翔
朝代：清

袅袅春来路，看嫩烟微霭，匀染无迹。一线眉儿解含愁，先有翠波偷识。嫌怕轻寒勒。悄立向、凝妆楼侧。爱画桥、浅淡鹅黄，低衬水阑深赤。漫掷。章台新色。渐勾引青骢，嘶上芳陌。宛转难持，记羊家静婉，小腰初觌。几日东风力。便挽起、离情千尺。此后燕剪莺梳，怎生惜得。
最高楼
作者：王时翔
朝代：清

龙舟渡，叠鼓闹中流。儿女尽嬉游。玉人良会虚蒲酒，金钗偏见点葵榴。看花心，图醉意，一齐休。奈雨里、丁香空挽结。奈万转、柔肠无处说。情脉脉，恨悠悠。旗亭怨句高吟罢，清江落日满离愁。蓦心痴，疑汝在，转凝眸。
望海潮
作者：王时翔
朝代：清

苔阶萧寂，花瓷平浅，圆波一镜分明。银鬣小张，锦鳞低跃，居然群戏清泠。西日傍帘旌。漾玉钩斜影，也被闲惊。庭树飘英，几番吞吐似无情。三千莫问前程。向监河债贷，斗水为生。文采自怜，供人狎玩，区区璅碎微腥。浩荡羡沧溟。有丹砂作尾，神鲤飞腾。但免鲎帆蠈缆，风卷雪涛声。
桂枝香
作者：王时翔
朝代：清

孤舟冻月。记握手路歧，无限凄咽。弹指和风暑雨，又逢秋节。清江百里蘋香路，冷濛濛、荻花如雪。暮霏斜景，城楼独上，黯然愁绝。奈望里、天低雁没。有兰室书窗，羁榻曾设。六载贫交管鲍，那禁疏阙。茶烟小舫寻山去，更何人、醉歌同发。约君须待，金英紫蟹，旧游重说。
梁州令
作者：王时翔
朝代：清

红树青山曲，一带野花风飐。拗归供作镜台秋，有人细与评浓淡。纸窗入夜银灯闪。写影明于染。借成幽赏，拼坐深更，村酒香而酽。
梦玉人引
作者：王时翔
朝代：清

古城湾。向树簇簇，水潺潺。潜访幽居，破苔轻叩花关。扶病迎人，有泪痕、腮尾侵寒。欲笑又颦，叹相见真难。背人低语，道别后、尘镜不窥颜。知是君来，今朝一理香鬟。孤幌空劳梦，天涯何处山。寸心恨，两眉愁、都不曾闲。
水调歌头
作者：王时翔
朝代：清

春院百花竞，桦烛夜筵烧。海棠一树凝艳，的的向人娇。揭起深沉帘幕，拥出吴姬十六，吹裂紫琼箫。酒醒在何处，别恨压轻舠。四天青，孤月白，晓星高。宿鸦惊舞烟际，露滴绿杨条。独自此情谁展，回首玉楼天远，清泪洒江潮。翻羡红绫束，常抱美人腰。
水龙吟
作者：王时翔
朝代：清

真人特起春陵，昆阳自古称雄战。一丸颓堡，三千弱卒，惊雷掣电。寻邑区区，浪称大敌，弄兵百万。看回风虎豹，烧成灰烬，虽天意，终人算。帝业几番更换。眺东都、虚芜玉殿。天阴月黑，不妨经此，鬼磷红散。陇上耕夫，扶犁闲说，久无沉箭。更何人犹托，炎精龙种，时时称汉。
汉宫春
作者：王时翔
朝代：清

春阁悬灯，见玉寒冰洁，横满疏枝。元来却是，一卷拨雪清诗。空山老树，镇无人、湖水偷窥。犹幸得、爱香吟客，年年不负花期。西指翠岩深处，有面溪云屋，曾傍琼姿。黄昏几番月色，醉里闲题。扳条嚼蕊，恁风怀、孤鹤应知。君莫把、林逋好句，生挑水部相思。
河满子
作者：王时翔
朝代：清

一路溪蘋浮碧，四山木叶飘黄。画桨银帆斜弄影，顺风送我轻航。烧烛衙斋夜话，新诗触手生光。杯泛乌程酒酽，炉煎顾渚茶香。醉立弯环斜月底，犹余小杜清狂。莫遣水嬉娱客，鬓丝已点秋霜。
法曲献仙音
作者：王时翔
朝代：清

凤阁依山，珠胎映月，少倚渭阳宫监。刷翠纤眉，垂瑺玉朵，养护清姿闲淡。更生性多聪慧，宫商细寻勘。故乡念，整鞭丝、紫骝归探。对花月芳时，缓歌凄黯。小拍按红牙，听轻圆、时落珠点。净洗凡音，纵春莺、啼处应厌。这来从天上，那晓世间偷占。
泛清波摘遍
作者：王时翔
朝代：清

靓妆乘雾，却扇凌波，移自小红桥畔路。绣铜如胆，斜曳亭亭彩云驻。愁飞去。螺屏影里，晶箔光中，才著冷飙轻欲举。永昼端相，静挹幽芳暗消暑。悄延伫。摇飏一茎断丝，牵惹故情千缕。待问双鸳旧盟，又怜无语。渺前浦。三十六陂月明，苍茫尽迷烟雨。且展桃笙觅睡，领微香度。
浣溪沙三十八首
作者：王时翔
朝代：清

消减惟应鹊镜知。压肩浓绿鬓鬟欹。病容扶起淡黄时。碧院无人春寂寂，画楼有燕雨丝丝。药烟影里过相思。小蕊猩红启瓠犀。绿阴门巷有莺啼。半障罗扇眼波低。影似风前荷泻露，情如雨后絮黏泥。恹恹斜日度花西。晓起贪凉梦未圆。轻车细马各争前。满塍禾黍淡香传。斜月犹明初魄夜，远山已瘦乍秋天。一襟离思散疏烟。初旭铜钲挂影圆。笋舆斜驻柳庄前。邮亭卯酒一杯传。清露凝珠芳草陌，碧云铺縠嫩晴天。人家茅屋未炊烟。老未成名岁月空。依刘赖与素心同。高谈清啸意何穷。愧我挟书成腐竖，爱他屠狗是英雄。闲搔短发向秋风。感叹驱车古道旁。周都汉室已沦亡。千年一闪堕残阳。清洛冰声流碎白，古原柳色带深黄。早冬天更做荒凉。客里愁深与病兼。成皋晓发渡巉岩。北来九月气先严。初日翳沙如月淡，薄霜侵面似刀铦。篮舆空护一重帘。彩扇轻遮画烛红。卷帘微步玉丁东。眼波低剪篆丝风。梅额有香人澹澹，梨云无梦月胧胧。暗惊雕刻费春工。半是含娇半是佣。宝钗欲堕翠鬟松。锦窝情态为谁浓。春浅花新招蛱蝶，夜寒香烬绣芙蓉。一弯愁思驻螺峰。觅藕寻莲好涉江。明星虽烂有惊庞。炉烟消尽拨银釭。梦嚅吹兰闻绣枕，月边和影并红窗。不应犹道未双双。小阁芳兰供一枝。黄昏烧烛看幽姿。素屏纤影对移时。巫峡休猜成楚梦，湘皋惟借入骚辞。国香长系美人思。秀色由来可疗饥。忘餐相对复相依。无端杜宇唤春归。圆怕珠光多不定，轻愁花片易教飞。赤阑干畔凭斜晖。一寸柔肠万里纡。好天良夜怅离居。独揩清泪五更余。情重何妨添病重，形疏祗恐是心疏。西楼斜月竟何如。绣帐轻褰起欲扶。翠尖如揭晓山图。绮窗花笑一尘无。路近蓝田多美玉，梦经沧海尽明珠。人间犹有阮郎孤。杨柳梧桐翠色齐。小鸳么凤镇双栖。梦中仙路有丹梯。玉簟分明花气重，琐窗萧淡月痕低。惺忪那易到如泥。小院秋光似画佳。海棠红映绿莎阶。几番闲立写风怀。锦瑟怨时知意忤，玉琴调处识心谐。可能亲递凤皇钗。绣榻凝尘画烛灰。四垂帘幕映苍苔。怯春人卧燕飞回。花信不随风信发，愁丝偏接雨丝来。冷清清地自惊猜。流水桃花一段春。移舟洞口祗逡巡。路迷惆怅在风尘。俗客自伤难换骨，仙源谁许易通津。始知薄福是渔人。谁把雕笼翡翠分。相思两地不相闻。绣帘遮断郁金裙。新恨多于春后草，幽期变似夏来云。杨花时节倚西曛。细雨尖风欲断魂。落红庭院又黄昏。麝烟金鸭被微温。无计可令春睡稳，空言亦是玉人恩。分明曾许拭啼痕。香玉初消不耐看。谁怜弱骨更珊珊。一声归也泪偷弹。迹似燕来逢雁去，心同莲苦带梅酸。枕头欹侧五更寒。短阁清灯照影闲。碧云香霭隔银湾。萧萧暮雨洒花关。燕语呢喃飘枕角，蝶魂离合向屏山。依稀记捧玉纤弯。十二红楼锁碧烟。飞琼萼绿自婵娟。骖鸾驾鹤戏芝田。隔箔异香霏作雾，堕怀明月远于天。玉箫声歇夜如年。鬓发轻垂压紫绡。蔷薇露浣玉葱娇。倦容初起勾魂销。日射粉梨光似颊，风搓丝柳细于腰。小阑斜倚恁苗条。画阁深沉烛影交。镜台拈韵互推敲。夜阑斜月在花梢。皓齿半含窥浅笑，红霞微涨被轻嘲。鸳鸯何事不同巢。拨翠山光浸碧涛。琳宫移步凤尖劳。暮归红烛照吟毫。画舫春游人更懒，绣帏浓睡日常高。隔帘休把绮琴操。玉藕丝长未上梭。文鸳欲织又蹉跎。最无聊处看横波。人到淡黄方艳极，天交新绿得春多。薄衾凉簟奈愁何。一剪轻风一片霞。玉钩新月画帘斜。柳条纤软不胜鸦。暧褪锦衾微见雪，香霏绡幔欲笼花。可怜春梦落天涯。标格寒梅韵海棠。全身当得翠红乡。更饶一种是纤长。画槛风丝飘瘦影，绣裙烟缕立斜阳。珠帘八尺限萧郎。珍重疏梅一树明。晚烟漠漠月枝横。对花吟更绕花行。清影似嫌银烛烂，断魂应逐素云轻。嗅香敲句过今生。半倚雕阑半倚庭。五更斜月五更星。几多沉醉几多醒。若有思兮云冉冉，最绡魂处影亭亭。枉抛心力向银屏。缥缈飞楼第一层。蕊珠仙子梦同登。琅函玉笈紫霞绫。烛暗红蕤容半倚，月明朱槛避双凭。似生怜又似生憎。玉艳凌风飒飒秋。彩云飞去怅难留。暮烟新月下帘钩。繁氏定情空有梦，江郎赋别只牵愁。绿波春草在心头。阆苑清虚碧海深。玉柯琼干树愔愔。风裳云帔称人心。新月半墙仙凤杳，朝阳一角彩霞沉。去来长是费思寻。一镜香云绾玉簪。两湾秋水带秋岚。海中明月梦中探。修竹多依花焰焰，古梅偏傍柳毵毵。牵丝千尺老春蚕。海燕双归宿画檐。玉楼人远暮寒添。夕阳红尽暗疏帘。悄悄心期辜眼底，沉沉消息压眉尖。锦衾空有泪珠淹。离思纷纭那可芟。消魂桥畔挂轻帆。柳花憎杀点征衫。远树重重还隐隐，乱山矗聂更巉巉。痴心犹是望泥缄。意外逢欢把玉纤。夕阳罗袖傍疏帘。黄花紫蟹正相兼。飘荡风尘歌更怨，玲珑心地语犹尖。夜深银蜡醉教添。
浣溪沙三十八首·其一
作者：王时翔
朝代：清

消减惟应鹊镜知。压肩浓绿鬓鬟欹。病容扶起淡黄时。碧院无人春寂寂，画楼有燕雨丝丝。药烟影里过相思。
浣溪沙三十八首·其七
作者：王时翔
朝代：清

客里愁深与病兼。成皋晓发渡巉岩。北来九月气先严。初日翳沙如月淡，薄霜侵面似刀铦。篮舆空护一重帘。
浣溪沙三十八首·其三
作者：王时翔
朝代：清

晓起贪凉梦未圆。轻车细马各争前。满塍禾黍淡香传。斜月犹明初魄夜，远山已瘦乍秋天。一襟离思散疏烟。
浣溪沙三十八首·其三十
作者：王时翔
朝代：清

珍重疏梅一树明。晚烟漠漠月枝横。对花吟更绕花行。清影似嫌银烛烂，断魂应逐素云轻。嗅香敲句过今生。
浣溪沙三十八首·其三十一
作者：王时翔
朝代：清

半倚雕阑半倚庭。五更斜月五更星。几多沉醉几多醒。若有思兮云冉冉，最绡魂处影亭亭。枉抛心力向银屏。
浣溪沙三十八首·其三十七
作者：王时翔
朝代：清

离思纷纭那可芟。消魂桥畔挂轻帆。柳花憎杀点征衫。远树重重还隐隐，乱山矗聂更巉巉。痴心犹是望泥缄。
浣溪沙三十八首·其三十三
作者：王时翔
朝代：清

玉艳凌风飒飒秋。彩云飞去怅难留。暮烟新月下帘钩。繁氏定情空有梦，江郎赋别只牵愁。绿波春草在心头。
浣溪沙三十八首·其三十二
作者：王时翔
朝代：清

缥缈飞楼第一层。蕊珠仙子梦同登。琅函玉笈紫霞绫。烛暗红蕤容半倚，月明朱槛避双凭。似生怜又似生憎。
浣溪沙三十八首·其三十五
作者：王时翔
朝代：清

一镜香云绾玉簪。两湾秋水带秋岚。海中明月梦中探。修竹多依花焰焰，古梅偏傍柳毵毵。牵丝千尺老春蚕。
浣溪沙三十八首·其三十八
作者：王时翔
朝代：清

意外逢欢把玉纤。夕阳罗袖傍疏帘。黄花紫蟹正相兼。飘荡风尘歌更怨，玲珑心地语犹尖。夜深银蜡醉教添。
浣溪沙三十八首·其三十六
作者：王时翔
朝代：清

海燕双归宿画檐。玉楼人远暮寒添。夕阳红尽暗疏帘。悄悄心期辜眼底，沉沉消息压眉尖。锦衾空有泪珠淹。
浣溪沙三十八首·其三十四
作者：王时翔
朝代：清

阆苑清虚碧海深。玉柯琼干树愔愔。风裳云帔称人心。新月半墙仙凤杳，朝阳一角彩霞沉。去来长是费思寻。
浣溪沙三十八首·其九
作者：王时翔
朝代：清

半是含娇半是佣。宝钗欲堕翠鬟松。锦窝情态为谁浓。春浅花新招蛱蝶，夜寒香烬绣芙蓉。一弯愁思驻螺峰。
浣溪沙三十八首·其二
作者：王时翔
朝代：清

小蕊猩红启瓠犀。绿阴门巷有莺啼。半障罗扇眼波低。影似风前荷泻露，情如雨后絮黏泥。恹恹斜日度花西。
浣溪沙三十八首·其二十
作者：王时翔
朝代：清

细雨尖风欲断魂。落红庭院又黄昏。麝烟金鸭被微温。无计可令春睡稳，空言亦是玉人恩。分明曾许拭啼痕。
浣溪沙三十八首·其二十一
作者：王时翔
朝代：清

香玉初消不耐看。谁怜弱骨更珊珊。一声归也泪偷弹。迹似燕来逢雁去，心同莲苦带梅酸。枕头欹侧五更寒。
浣溪沙三十八首·其二十七
作者：王时翔
朝代：清

玉藕丝长未上梭。文鸳欲织又蹉跎。最无聊处看横波。人到淡黄方艳极，天交新绿得春多。薄衾凉簟奈愁何。
浣溪沙三十八首·其二十三
作者：王时翔
朝代：清

十二红楼锁碧烟。飞琼萼绿自婵娟。骖鸾驾鹤戏芝田。隔箔异香霏作雾，堕怀明月远于天。玉箫声歇夜如年。
浣溪沙三十八首·其二十九
作者：王时翔
朝代：清

标格寒梅韵海棠。全身当得翠红乡。更饶一种是纤长。画槛风丝飘瘦影，绣裙烟缕立斜阳。珠帘八尺限萧郎。
浣溪沙三十八首·其二十二
作者：王时翔
朝代：清

短阁清灯照影闲。碧云香霭隔银湾。萧萧暮雨洒花关。燕语呢喃飘枕角，蝶魂离合向屏山。依稀记捧玉纤弯。
浣溪沙三十八首·其二十五
作者：王时翔
朝代：清

画阁深沉烛影交。镜台拈韵互推敲。夜阑斜月在花梢。皓齿半含窥浅笑，红霞微涨被轻嘲。鸳鸯何事不同巢。
浣溪沙三十八首·其二十八
作者：王时翔
朝代：清

一剪轻风一片霞。玉钩新月画帘斜。柳条纤软不胜鸦。暧褪锦衾微见雪，香霏绡幔欲笼花。可怜春梦落天涯。
浣溪沙三十八首·其二十六
作者：王时翔
朝代：清

拨翠山光浸碧涛。琳宫移步凤尖劳。暮归红烛照吟毫。画舫春游人更懒，绣帏浓睡日常高。隔帘休把绮琴操。
浣溪沙三十八首·其二十四
作者：王时翔
朝代：清

鬓发轻垂压紫绡。蔷薇露浣玉葱娇。倦容初起勾魂销。日射粉梨光似颊，风搓丝柳细于腰。小阑斜倚恁苗条。
浣溪沙三十八首·其五
作者：王时翔
朝代：清

老未成名岁月空。依刘赖与素心同。高谈清啸意何穷。愧我挟书成腐竖，爱他屠狗是英雄。闲搔短发向秋风。
浣溪沙三十八首·其八
作者：王时翔
朝代：清

彩扇轻遮画烛红。卷帘微步玉丁东。眼波低剪篆丝风。梅额有香人澹澹，梨云无梦月胧胧。暗惊雕刻费春工。
浣溪沙三十八首·其六
作者：王时翔
朝代：清

感叹驱车古道旁。周都汉室已沦亡。千年一闪堕残阳。清洛冰声流碎白，古原柳色带深黄。早冬天更做荒凉。
浣溪沙三十八首·其十
作者：王时翔
朝代：清

觅藕寻莲好涉江。明星虽烂有惊庞。炉烟消尽拨银釭。梦嚅吹兰闻绣枕，月边和影并红窗。不应犹道未双双。
浣溪沙三十八首·其十一
作者：王时翔
朝代：清

小阁芳兰供一枝。黄昏烧烛看幽姿。素屏纤影对移时。巫峡休猜成楚梦，湘皋惟借入骚辞。国香长系美人思。
浣溪沙三十八首·其十七
作者：王时翔
朝代：清

绣榻凝尘画烛灰。四垂帘幕映苍苔。怯春人卧燕飞回。花信不随风信发，愁丝偏接雨丝来。冷清清地自惊猜。
浣溪沙三十八首·其十三
作者：王时翔
朝代：清

一寸柔肠万里纡。好天良夜怅离居。独揩清泪五更余。情重何妨添病重，形疏祗恐是心疏。西楼斜月竟何如。
浣溪沙三十八首·其十九
作者：王时翔
朝代：清

谁把雕笼翡翠分。相思两地不相闻。绣帘遮断郁金裙。新恨多于春后草，幽期变似夏来云。杨花时节倚西曛。
浣溪沙三十八首·其十二
作者：王时翔
朝代：清

秀色由来可疗饥。忘餐相对复相依。无端杜宇唤春归。圆怕珠光多不定，轻愁花片易教飞。赤阑干畔凭斜晖。
浣溪沙三十八首·其十五
作者：王时翔
朝代：清

杨柳梧桐翠色齐。小鸳么凤镇双栖。梦中仙路有丹梯。玉簟分明花气重，琐窗萧淡月痕低。惺忪那易到如泥。
浣溪沙三十八首·其十八
作者：王时翔
朝代：清

流水桃花一段春。移舟洞口祗逡巡。路迷惆怅在风尘。俗客自伤难换骨，仙源谁许易通津。始知薄福是渔人。
浣溪沙三十八首·其十六
作者：王时翔
朝代：清

小院秋光似画佳。海棠红映绿莎阶。几番闲立写风怀。锦瑟怨时知意忤，玉琴调处识心谐。可能亲递凤皇钗。
浣溪沙三十八首·其十四
作者：王时翔
朝代：清

绣帐轻褰起欲扶。翠尖如揭晓山图。绮窗花笑一尘无。路近蓝田多美玉，梦经沧海尽明珠。人间犹有阮郎孤。
浣溪沙三十八首·其四
作者：王时翔
朝代：清

初旭铜钲挂影圆。笋舆斜驻柳庄前。邮亭卯酒一杯传。清露凝珠芳草陌，碧云铺縠嫩晴天。人家茅屋未炊烟。
浪淘沙
作者：王时翔
朝代：清

寒入小楼昏。月色三分。枣花帘子水沉熏。一样绣针金剪地，位置偏文。
海棠春二首
作者：王时翔
朝代：清

东风骀荡杨花舞。怎忽地、把春催去。人意已阑珊，又是萧萧雨。玉卮不耐斟香醑。自起拨、水沉烟缕。和影诉年华，梁燕闻私语。软风吹落残红片。却误怪、穿花双燕。背立把青枝，淡影斜阳院。窗蕉叶叶当心卷。欲寄恨、题诗又懒。暮色渐昏黄，隔箔闻微叹。
海棠春二首·其一
作者：王时翔
朝代：清

东风骀荡杨花舞。怎忽地、把春催去。人意已阑珊，又是萧萧雨。玉卮不耐斟香醑。自起拨、水沉烟缕。和影诉年华，梁燕闻私语。
海棠春二首·其二
作者：王时翔
朝代：清

软风吹落残红片。却误怪、穿花双燕。背立把青枝，淡影斜阳院。窗蕉叶叶当心卷。欲寄恨、题诗又懒。暮色渐昏黄，隔箔闻微叹。
清平乐二首
作者：王时翔
朝代：清

盈头花草。又见双文了。说道今朝天气好。斜倚画阑浓笑。多情谁似东风。飘然直度帘栊。吹出几重衫影，淡黄轻绿殷红。水阑斜靠。细看描花巧。墨点朱唇含浅笑。并向绿波低照。金丸忽散鸳鸯。可怜未尽柔肠。半日清茶相对，不知几许猜详。
清平乐二首·其一
作者：王时翔
朝代：清

盈头花草。又见双文了。说道今朝天气好。斜倚画阑浓笑。多情谁似东风。飘然直度帘栊。吹出几重衫影，淡黄轻绿殷红。
清平乐二首·其二
作者：王时翔
朝代：清

水阑斜靠。细看描花巧。墨点朱唇含浅笑。并向绿波低照。金丸忽散鸳鸯。可怜未尽柔肠。半日清茶相对，不知几许猜详。
清波引
作者：王时翔
朝代：清

晓寒初犯。半悬处、鹭汀放缆。岸花堕艳。游鱼荫喁噞。一霎剪江快，却逐朝阳开掩。谁移片叶行云，障波底、碧天淡。离愁默感。想凝望、多少被赚。软铺轻蘸。倩飞破菱鉴。高楼柳阴外，幅幅暝烟低闪。应有翠袖凭阑，玉纤遥点。
渔家傲
作者：王时翔
朝代：清

销夏湾头荷十丈。娃儿十五清歌响。素足红裙风荡漾。能弄桨。身轻舟小迎流上。花里逢人羞欲障。怜郎隔叶还偷望。笑指鸳鸯飞两两。君自想。东边莲子西边浪。
满路花
作者：王时翔
朝代：清
体裁：词

空山风雨夜，离思渺如年。故人怜寂寞、拨哀弦。嘈嘈切切，仿佛落珠盘。听到酸心处，起立檐前。劝君不要重弹。
小花深院，那日遇婵娟。玉纤曾一弄、怨歌传。青衫湿后，余韵咽流泉。触起愁千叠。灯火凄然。此宵休望能眠。
满路花
作者：王时翔
朝代：清

空山风雨夜，离思渺如年。故人怜寂寞、拨哀弦。嘈嘈切切，彷佛落珠盘。听到酸心处，起立檐前。劝君不要重弹。小花深院，那日遇婵娟。玉纤曾一弄、怨歌传。青衫湿后，余韵咽流泉。触起愁千叠。灯火凄然。此宵休望能眠。
燕春台
作者：王时翔
朝代：清

柳絮飘残，樱桃熟后，东风开老将离。杳杳燕关，三年鹏息应飞。联翩佳友分携。黯江干、帆影鞭丝。菰芦留我，郊居独赋，西笑难期。青云有客，白社无人，芳邻枉卜，乐事犹迟。残书几卷，小车花下方移。袁北张南，拟过从、斜对柴扉。却谁知。有夕阳一片，做出相思。
玉京秋
作者：王时翔
朝代：清

漳水咽。千秋绕台址，翠波如缬。阿瞒穗帐，当时徒设。疑冢都非葬地，问西陵、何处藏骨。哀歌彻。几多香泪，滴残空穴。若果髯孙雄杰。约刘郎、连兵撇捩。破邺城、登台一醉，方成宏烈。痴绝。争荆楚，遂致吴蜀，前盟虚结。两分裂。铜雀高栖汉月。
玉京秋
作者：王时翔
朝代：清
体裁：词

漳水咽。千秋绕台址，翠波如缬。阿瞒繐帐，当时徒设。疑冢都非葬地，问西陵、何处藏骨。哀歌彻。几多香泪，滴残空穴。若果髯孙雄杰。约刘郎、连兵撇捩。破邺城、登台一醉，方成宏烈。痴绝。争荆楚，遂致吴蜀，前盟虚结。两分裂。铜雀高栖汉月。
玉漏迟
作者：王时翔
朝代：清

嫩树山塘路。一篙水涨，买舟春渚。佳约今朝，昨夜数完更鼓。憎煞天公恶剧，忽惊断、碎风零雨。愁如许。绿波春巘，怕成虚负。记起故里狂游，有小阁兰香，尚沾衣缕。别后柔情，暗绕烟江东注。凭仗访花沽酒，略能把、此心分取。今更阻。登楼看云无语。
玲珑四犯
作者：王时翔
朝代：清

天外层螺，乍瞥见苏门，岚翠飘缈。旧有高人，峰顶结庐深窅。除却乞雨医龙，总只守、半空清峭。管领他、月壑风岩，时作凤惊长啸。养生中散空闻教。伴三年、未谙至道。火光不用全光法，坐锻火光偏耀。可奈焰烈身危，烧绝广陵琴调。向碧云飞处，无限意，如风扫。
瑶花
作者：王时翔
朝代：清

琼楼高矗，刚对西山，是神仙新筑。黄云凝布飘冷絮，失却遥岚苍绿。疏棂齐展，试凭眺、花生双目。正万家、冻合鱼鳞，阻断画轮朱毂。开尊满座貂檐，有敝裘羁客，同泻醽醇。深宵倚槛贪胜赏，微月流光交烛。不禁寒重，更借暖、熏炉红玉。趁醉眠、梦到江南，梅下小窗茶熟。
生查子
作者：王时翔
朝代：清

苔阶长绿痕，蕙盎生红萼。卷起水精帘，人在朱阑角。深院开鱼钥。微步鬟花落。春去尚余寒，莫被风吹著。
相见欢
作者：王时翔
朝代：清

巡檐却皱眉头。乱乡愁。劝酒琼妃相送、玉京游。溪边月。枝边雪。思悠悠。好载一船诗兴、过扬州。
眉峰碧
作者：王时翔
朝代：清

盎菊残还未。月影摇窗碎。戏学藏钩赌酒杯，得胜处、矜明慧。秀靥红潮起。曼睩生微泪。一笺陪郎十笺干，算来不合侬先醉。
真珠帘
作者：王时翔
朝代：清

清阴疏柳听鹂院。醉懵腾、细品龙团盈椀。绵样玉葱，递与雪花轻溅。低问余酲醒也未，且稳坐、漫吟诗卷。犹倦。有玉簟横铺，翠屏斜展。林杪已挂残阳，风帘半揭，棋经对按。一抹暮烟生，早月圆如面。携手相将清话久，把绿粉、阑干凭暖。重看。爱茉莉香鬟，晚妆新换。
真珠帘
作者：王时翔
朝代：清
体裁：词

清阴疏柳听鹂院。醉懵腾、细品龙团盈碗。绵样玉葱，递与雪花轻溅。低问余酲醒也未，且稳坐、漫吟诗卷。犹倦。有玉簟横铺，翠屏斜展。林杪已挂残阳，风帘半揭，棋经对按。一抹暮烟生，早月圆如面。携手相将清话久，把绿粉、阑干凭暖。重看。爱茉莉香鬟，晚妆新换。
眼儿媚
作者：王时翔
朝代：清

碧藕飞丝寸肠柔。谁与割闲愁。开帘待燕，倚阑迎月，忆在红楼。玉骢嘶出欢丛去，萧瑟冷如秋。云光黯黯，雨花片片，风叶飕飕。
破阵子
作者：王时翔
朝代：清

小院霏霏雨过，新梧叶叶阴清。宿蝶倒栖犹未稳，雏燕低飘便觉轻。午阑天半晴。六扇红纱深掩，斜阳一角微明。不道送春归去后，更有闲愁约略生。倦眠金栗屏。
祝英台近二首
作者：王时翔
朝代：清

骤添寒，刚向暮。风送雁行度。清悄闲庭，有客倚阑数。念伊万里呼群，年年为旅。也耐尽、月凄霜苦。且须住。嘱汝飞过江南，传个信儿去。认著湘帘，斜映素梅树。为言青子酸时，准寻归路。好候我、绿阴深处。晓衾孤，残梦破。檐外雪微堕。瘦损东阳，犹抱影儿卧。呼童半拓窗棂，拥衣欹坐。乱飘入、玉花冰朵。可知么。一点乡思随风，冷趁渡江舸。飞向房栊，相对拨炉火。其如水渺山重，怯寒无那。枉忆著、谢娘酬和。
祝英台近二首·其一
作者：王时翔
朝代：清

骤添寒，刚向暮。风送雁行度。清悄闲庭，有客倚阑数。念伊万里呼群，年年为旅。也耐尽、月凄霜苦。且须住。嘱汝飞过江南，传个信儿去。认著湘帘，斜映素梅树。为言青子酸时，准寻归路。好候我、绿阴深处。
祝英台近二首·其二
作者：王时翔
朝代：清

晓衾孤，残梦破。檐外雪微堕。瘦损东阳，犹抱影儿卧。呼童半拓窗棂，拥衣欹坐。乱飘入、玉花冰朵。可知么。一点乡思随风，冷趁渡江舸。飞向房栊，相对拨炉火。其如水渺山重，怯寒无那。枉忆著、谢娘酬和。
秋霁
作者：王时翔
朝代：清

有屋临溪，恰乍上帘钩、荡漾寒碧。紫萼兰香，翠房荷气，一时并难分得。水禽格格。带波飞破斜阳色。最可惜。杨柳、病秋眉眼似无力。何事对景、暗拍雕阑，悄思当年，曾列歌席。幸而今、冰瓜玉藕，相招犹是爱吟客。贪坐夜凉新露积。正起愁处，多谢竹院邻僧，醒人清磬，唤人横笛。
绿意
作者：王时翔
朝代：清

采香乍定。被夜来风雨，芳林洗净。嫩叶柔柯，渐觉森沉，装点更饶幽景。烟丝微润蒙茸碧，恰小院、藓痕交映。算一年、此最佳时，忘却落花凄冷。休道寻春较晚，趁初霁步屧，闲园支径。几树榆槐，几本蕉桐，依约翠云千顷。红楼巳怕珠帘隔，况又是、阴阴欲暝。怎奈他、不断莺声，碍了倚阑人影。
芭蕉雨
作者：王时翔
朝代：清

墙脚水仙初发。玉人抛绣线、潜来折。纤指半擎清绝。最爱红袖垂垂，香肩无骨。疏棂眼尾乍接。怎赤了双颊。不是敢轻狂、相唐突。须记取小年时，那夜阑角微风，帘衣新月。
芭蕉雨
作者：王时翔
朝代：清

密与桐阴翠接。小庭三两本、清炎热。可怕隐侯弹切。惟称禅老书笺，诗翁画雪。美人何处怨别。缄信几番拆。应最苦不眠、秋时节。总只向、绿窗纱，偏是绣被新凉，风摇破叶。
花犯
作者：王时翔
朝代：清

古金昌，蘼芜小巷，斜斜带疏柳。狂朋携手。认拂面青帘，凭槛红袖。画船移近山塘口。清歌连夕酒。烛影里、细评花朵，香兰何处有。眠前梦后暗思量，凄清独自叹，双眉还皱。曾记得，怯秋微病人消瘦。疏帘下、一灯愁话，从去了、知他无恙否。又怎忍、别寻欢笑，深盟忘却旧。
苏幕遮
作者：王时翔
朝代：清

不须留，侬去罢。才转身时，又作愁人话。肠断春风杨柳下。落日看看，早月儿来也。两眉低，双袖把。直恁情多，怎忍轻抛舍。一笑重回离恨卸。并坐红窗，且再过今夜。
苏武慢
作者：王时翔
朝代：清

直气批鳞，精诚驱鳄，默祷衡山云卷。崚崚大节，烈烈忠肝，威怵叛藩心转。还有雄文，任他籍湜追趋，空惊流汗。纵柳州联辔，蔷薇芳露，欲披先浣。是甚时、设座西清，众仙齐拜，香火天边不断。空闻盛事，何路羞蘋，未许野人偷展。老大羁孤，河阳行役无聊，荒祠倚遍。尽迟回、闲拭尘扉，神鸦噪晚。
荷叶杯八首·其七
作者：王时翔
朝代：清

曾记绿杨庭院。一见。方寸结丁香。弯弯眉黛眼长长。闲里细思量。
荷叶杯八首·其八
作者：王时翔
朝代：清

欲问新来消息。难得。怨句在无题。夜来愁绪对红梨。斜月过花西。
菩萨蛮四首
作者：王时翔
朝代：清

银塘演漾飞鸂鶒。矮红阑畔绡裙立。一路藕丝风。水亭残雨中。照溪妆里淡。色妒芙蓉艳。新霁嫩凉天。月和团扇圆。晓妆才罢呵纤手。熏炉半拥芙蓉袖。压髻蜡梅香。红绵映淡黄。拂笺羞咏絮。别欲题新句。砚冻墨花干。人怜玉指寒。翠翘偏侧瑶钗溜。春葱低剔袜尖瘦。扶影下苍苔。闲愁何处来。画眉元小鸟。却爱名儿好。欲比住雕笼。锁郎香阁中。神僧不受萧梁佞。折芦自渡江波莹。九载坐嵩山。西飞葱岭间。兴亡经百代。古洞依然在。风急摆浮云。驱车入暮尘。
菩萨蛮四首·其一
作者：王时翔
朝代：清

银塘演漾飞鸂鶒。矮红阑畔绡裙立。一路藕丝风。水亭残雨中。照溪妆里淡。色妒芙蓉艳。新霁嫩凉天。月和团扇圆。
菩萨蛮四首·其三
作者：王时翔
朝代：清

翠翘偏侧瑶钗溜。春葱低剔袜尖瘦。扶影下苍苔。闲愁何处来。画眉元小鸟。却爱名儿好。欲比住雕笼。锁郎香阁中。
菩萨蛮四首·其二
作者：王时翔
朝代：清

晓妆才罢呵纤手。熏炉半拥芙蓉袖。压髻蜡梅香。红绵映淡黄。拂笺羞咏絮。别欲题新句。砚冻墨花干。人怜玉指寒。
菩萨蛮四首·其四
作者：王时翔
朝代：清

神僧不受萧梁佞。折芦自渡江波莹。九载坐嵩山。西飞葱岭间。兴亡经百代。古洞依然在。风急摆浮云。驱车入暮尘。
蕃女怨
作者：王时翔
朝代：清

碧桃花下相送后。知是谁瘦。锦笺书，罗带泪。两边难寄。恹恹心地立东风。暮寒中。
蕙兰芳引
作者：王时翔
朝代：清

晚树斜桥，毵㲚映、碧流如玉。恰歌发阳阿，快绝头轻新沐。竹床自展，残照里、时梳时握。风弄飘萧影，柳线荷丝相扑。一笑牵肠，云鬟同梦，几斗芬馥。奈憔悴潘郎，先有雪花点绿。凤楼人倚，陡惊入目。向镜台深处，把苍华祝。
薄倖
作者：王时翔
朝代：清

谢桥春晚。记梦蹋、诗魂未懒。问向日、青骢嘶处，一去悠扬谁见。竟何堪、爱近榆钱，漫空不受东风管。任绣幕遮留，纤葱捉取，难得轻狂心转。听蓦地、潇潇雨，应打落、荒沟断岸。纵丁宁紫燕，重来衔起，粉香已被尘泥染。泪珠千点。倩清江、化作浮萍，也怕漂流远。收身有路，惟在枯禅静院。
虞美人五首
作者：王时翔
朝代：清

赌书笑覆龙团椀。更握青湘管。斜阳半射水晶帘。分得玉台新体、试同拈。晚庭风弄萧萧竹。闲步携纤玉。双肩戌削亸鬟鸦。阶下没鞋红叶、拗秋花。雨多五月轻绵在。独客愁如海。清吟未稳凭危阑。一点归心飞入、暮云寒。绿阴不隔藏娇院。隐隐疏帘卷。绕肠已是怕思家。更见玉人头上、袅榴花。白蘋风急冲烟去。只怕惊鸥鹭。丝丝细雨湿轻帆。卧看乱山泼翠、水挼蓝。爱他缥缈峰尤好。一带浓云绕。欲寻野客结清游。身作橙黄橘绿、画中秋。渔帆漾漾西风小。渐泊沙边岛。将鱼换酒不论钱。生怕芦花深处、水云寒。怜余未逐鸱夷艇。心折闲中景。秋山红树夕阳村。好种湖田十亩、老柴门。柳阴阴下丝丝雨。白傅堤边路。翠峰云锁映春流。应似玉人眉黛、镜中愁。遥思分手南园地。满径杨花坠。数声横笛画船中。唤起一襟离恨、散东风。
虞美人五首·其一
作者：王时翔
朝代：清

赌书笑覆龙团椀。更握青湘管。斜阳半射水晶帘。分得玉台新体、试同拈。晚庭风弄萧萧竹。闲步携纤玉。双肩戌削亸鬟鸦。阶下没鞋红叶、拗秋花。
虞美人五首·其一
作者：王时翔
朝代：清
体裁：词

赌书笑覆龙团碗。更握青湘管。斜阳半射水晶帘。分得玉台新体、试同拈。晚庭风弄萧萧竹。闲步携纤玉。双肩戌削亸鬟鸦。阶下没鞋红叶、拗秋花。
虞美人五首·其三
作者：王时翔
朝代：清

白蘋风急冲烟去。只怕惊鸥鹭。丝丝细雨湿轻帆。卧看乱山泼翠、水挼蓝。爱他缥缈峰尤好。一带浓云绕。欲寻野客结清游。身作橙黄橘绿、画中秋。
虞美人五首·其二
作者：王时翔
朝代：清

雨多五月轻绵在。独客愁如海。清吟未稳凭危阑。一点归心飞入、暮云寒。绿阴不隔藏娇院。隐隐疏帘卷。绕肠已是怕思家。更见玉人头上、袅榴花。
虞美人五首·其五
作者：王时翔
朝代：清

柳阴阴下丝丝雨。白傅堤边路。翠峰云锁映春流。应似玉人眉黛、镜中愁。遥思分手南园地。满径杨花坠。数声横笛画船中。唤起一襟离恨、散东风。
虞美人五首·其四
作者：王时翔
朝代：清

渔帆漾漾西风小。渐泊沙边岛。将鱼换酒不论钱。生怕芦花深处、水云寒。怜余未逐鸱夷艇。心折闲中景。秋山红树夕阳村。好种湖田十亩、老柴门。
蝶恋花六首
作者：王时翔
朝代：清

潇洒园亭湖石好。客未来时，只有茶烟袅。山桂落残风自扫。黄衣蝶抱秋棠老。检校生涯闲不了。暝色无端，飞上疏林表。一曲清溪人独钓。打头红叶栖鸦闹。拈酒熏香都不耐。钩起湘帘，晚色初堪爱。微月小阑黄一派。白棠花下沉吟拜。拆去秋千幽径改。斑竹围屏，隔著深深态。手揽画裙双凤带。衣寒蓦把东风怪。凉透西风秋欲暮。记起当年，清照消魂句。人病不窥帘外路。黄花自瘦无人处。苦茗一瓯香一炷。叠遍银笺，懒把秋词做。昵语已遭归燕絮。嫩晴天更阑珊雨。晓揭风帘犹带倦。独下瑶阶，绣履轻裙展。朵朵香兰钗上颤。苔衣露滑纤腰软。花事阑珊飞絮满。庭角残枝，幽鸟啼红怨。多病药炉烟未断。槛边莫信春寒浅。碧树萧疏斜日漏。雪藕调冰，已过炎蒸候。几许西风吹薄袖。画阑人似秋光瘦。彩线慵拈谁耐绣。玉骨支离，莫使新凉透。露下虫声添僝僽。月明珍重分携后。古驿秋槐疏叶陨。倦客无憀，脉脉斜晖尽。几曲阑干凭不稳。乱鸦啼处西风紧。卖酒桥边青旆引。一朵芙蓉，秀靥红生晕。说与家乡山隐隐。何烦笑向垆头问。
蝶恋花六首·其一
作者：王时翔
朝代：清

潇洒园亭湖石好。客未来时，只有茶烟袅。山桂落残风自扫。黄衣蝶抱秋棠老。检校生涯闲不了。暝色无端，飞上疏林表。一曲清溪人独钓。打头红叶栖鸦闹。
蝶恋花六首·其三
作者：王时翔
朝代：清

凉透西风秋欲暮。记起当年，清照消魂句。人病不窥帘外路。黄花自瘦无人处。苦茗一瓯香一炷。叠遍银笺，懒把秋词做。昵语已遭归燕絮。嫩晴天更阑珊雨。
蝶恋花六首·其二
作者：王时翔
朝代：清

拈酒熏香都不耐。钩起湘帘，晚色初堪爱。微月小阑黄一派。白棠花下沉吟拜。拆去秋千幽径改。斑竹围屏，隔著深深态。手揽画裙双凤带。衣寒蓦把东风怪。
蝶恋花六首·其五
作者：王时翔
朝代：清

碧树萧疏斜日漏。雪藕调冰，已过炎蒸候。几许西风吹薄袖。画阑人似秋光瘦。彩线慵拈谁耐绣。玉骨支离，莫使新凉透。露下虫声添僝僽。月明珍重分携后。
蝶恋花六首·其六
作者：王时翔
朝代：清

古驿秋槐疏叶陨。倦客无憀，脉脉斜晖尽。几曲阑干凭不稳。乱鸦啼处西风紧。卖酒桥边青旆引。一朵芙蓉，秀靥红生晕。说与家乡山隐隐。何烦笑向垆头问。
蝶恋花六首·其四
作者：王时翔
朝代：清

晓揭风帘犹带倦。独下瑶阶，绣履轻裙展。朵朵香兰钗上颤。苔衣露滑纤腰软。花事阑珊飞絮满。庭角残枝，幽鸟啼红怨。多病药炉烟未断。槛边莫信春寒浅。
行香子二首
作者：王时翔
朝代：清

锦额烟丝。银蒜香丝。画檐深、花影来迟。湘痕带泪，映个人儿。便蝶儿黏，蜂儿打，燕儿窥。翠鬓光微。红履尖微。总因他、露出相思。怯春小倚，柳絮慵吹。任月中开，风中押，雨中垂。玉刻香锼。山翠云稠。论兰闺、定占千秋。花阶蹑影，绣箔回头。但聆娇音，窥笑靥，接清眸。莫莫休休。有愿难酬。未须谐、鲽枕鹣裯。疏帘小槛，月澹风柔。待近随肩，轻把袂，细言愁。
行香子二首·其一
作者：王时翔
朝代：清

锦额烟丝。银蒜香丝。画檐深、花影来迟。湘痕带泪，映个人儿。便蝶儿黏，蜂儿打，燕儿窥。翠鬓光微。红履尖微。总因他、露出相思。怯春小倚，柳絮慵吹。任月中开，风中押，雨中垂。
行香子二首·其二
作者：王时翔
朝代：清

玉刻香锼。山翠云稠。论兰闺、定占千秋。花阶蹑影，绣箔回头。但聆娇音，窥笑靥，接清眸。莫莫休休。有愿难酬。未须谐、鲽枕鹣裯。疏帘小槛，月澹风柔。待近随肩，轻把袂，细言愁。
西江月慢二首
作者：王时翔
朝代：清

轻丝细缕，风剪剪、翠烟低掠。拟是玉川生，依稀犹在，月团亲瀹。傍午窗、七椀浇喉，渴尘空净，未消芒角。漫搅来、清夜无眠，灵府欠扃钥。恨桂底、虾蟆凭碧落。寓讨逆、奇篇手削。天瞎终然难救护，竟惨撄锋锷。算不似、别墅闲身，枯枝活火，守茶炉脚。尽日里、长抱添丁花下著。珠帘梦醒，闲院宇、雾丝烟缬。浮浪惜春残，痴魂摇漾，柳花如雪。纵遍寻、巷陌蘼芜，钿车路满，也成愁结。念绣裙、曾送回廊，半醉怨轻别。叹彩笔、知音今世绝。只俊眼、能怜英杰。破袖郎当纨绮内，怎这般情热。自别后、锦翼难凭，当时真悔，离杯漫啜。更甚日，细把断肠心事说。
西江月慢二首·其一
作者：王时翔
朝代：清

轻丝细缕，风剪剪、翠烟低掠。拟是玉川生，依稀犹在，月团亲瀹。傍午窗、七椀浇喉，渴尘空净，未消芒角。漫搅来、清夜无眠，灵府欠扃钥。恨桂底、虾蟆凭碧落。寓讨逆、奇篇手削。天瞎终然难救护，竟惨撄锋锷。算不似、别墅闲身，枯枝活火，守茶炉脚。尽日里、长抱添丁花下著。
西江月慢二首·其一
作者：王时翔
朝代：清
体裁：词

轻丝细缕，风剪剪、翠烟低掠。拟是玉川生，依稀犹在，月团亲瀹。傍午窗、七碗浇喉，渴尘空净，未消芒角。漫搅来、清夜无眠，灵府欠扃钥。恨桂底、虾蟆凭碧落。寓讨逆、奇篇手削。天瞎终然难救护，竟惨撄锋锷。算不似、别墅闲身，枯枝活火，守茶炉脚。尽日里、长抱添丁花下著。
西江月慢二首·其二
作者：王时翔
朝代：清

珠帘梦醒，闲院宇、雾丝烟缬。浮浪惜春残，痴魂摇漾，柳花如雪。纵遍寻、巷陌蘼芜，钿车路满，也成愁结。念绣裙、曾送回廊，半醉怨轻别。叹彩笔、知音今世绝。只俊眼、能怜英杰。破袖郎当纨绮内，怎这般情热。自别后、锦翼难凭，当时真悔，离杯漫啜。更甚日，细把断肠心事说。
西湖月
作者：王时翔
朝代：清

春江一棹横飞，趁荻笋初尖，鸭波如縠。此行真为，双峰耸翠，两湖明渌。繁华南渡事，剩万柳、搓金梅绽玉。却还见、处士山前，珠殿压云高矗。当年落叶西风，记瘦杖才停，短篙争逐。酒边楼阁，茶边亭榭，眼中犹熟。僧廊残句在，试细拨、笼烟寻旧竹。好追取、铁笛风流，更添新曲。
解语花
作者：王时翔
朝代：清

桃扉旧笑，芸馆新愁，裁书已成还毁。几度江头，问行船、杳渺烟波天际。杨花乱糁，拘不定、心情浑似。何处忽传芳信到，黯黯消魂死。平生黄卷误我，灯火十年，赢得恁僬悴。不道真娘，世知稀、犹借青衫名字。评花偶尔。翠袖红巾空染泪。国士更谁能识得，肯绣平原未。
诉衷情近
作者：王时翔
朝代：清

晚香庭院，帘卷西风人瘦。惊看真比黄花，痛惜惟持翠袖。无限向时深意，欲语都慵，咽泪频低首。鸳盟久。几载人前难就。怨歌重唱，尚有芳心逗。依然又。夜凉衣薄，秋灯影里，坐醒残酒。明月空如昼。
谒金门
作者：王时翔
朝代：清

人似玉。斜坐小屏山曲。病颤歌声花气促。更谁教喷竹。各向众中称独。欲买千金未足。一点文人心感触。赛明珠百斛。
豆叶黄
作者：王时翔
朝代：清

朱楼西畔夕阳黄。乳燕飞飞宿画梁。茉莉花开小簟凉。好思量。一个闲庭六扇窗。
贫也乐
作者：王时翔
朝代：清

公未遇。家何处。龙门山前凿龛住。口张鸦。走如蛇。拾得道旁无主、天遗瓜。玉鞭飞马承恩宴。政府三尝御厨膳。朝山青。暮山青。今我来时，不见饐瓜亭。
贺新郎
作者：王时翔
朝代：清

狂药非佳味。问当时、七贤因甚，但思沉醉。曹马递兴皆乱贼，魏晋何君可事。算惟有、酒杯堪对。枕曲餔糟张白眼，看俗流、群奉丕昭帝。佯作达，岂无意。甘心埋照应非易。笑山王、尚留遗憾，始同终异。守志五君长不变，嵇阮向刘而已。仗一节、尽能传世。光禄诗篇高咏罢，度红酣、斜日霜林里。清戛玉，竹风起。
赠金东塘
作者：王时翔
朝代：清

五字随州擅，君家许问津。自逢弹古调，不敢薄令人。枫影寒孤榻，钟声净六尘。陷居兼德耀，酬唱共忘贫。
踏莎行三首
作者：王时翔
朝代：清

嫩嫩烟丝，轻轻风絮。绛旗斜飐秋千处。花枝照得画楼空，薄情燕子和人去。冷落阑干，凄清院宇。夕阳西厂明残雨。一双红豆寄相思，远帆点点春江路。杨叶楼中，枣花帘下。盈盈有个人如画。玲珑心地解怜人，嫣然一笑千愁卸。兰桨催舟，金鞭拂马。迢迢换了天涯也。杜郎禅榻鬓丝风，今生甘守凄凉夜。玉镜台前，绛罗窗下。修蛾彩笔曾亲画。下阶双笑握纤纤，步摇替整琼钗卸。地认蓝桥，琴疑司马。狂言触拨生嗔也。惊心端坐诵三缄，焚香乞忏无人夜。
踏莎行三首·其一
作者：王时翔
朝代：清
体裁：词

嫩嫩烟丝，轻轻风絮。绛旗斜飐秋千处。花枝照得画楼空，薄情燕子和人去。冷落阑干，凄清院宇。夕阳西厂明残雨。一双红豆寄相思，远帆点点春江路。
踏莎行三首·其三
作者：王时翔
朝代：清

玉镜台前，绛罗窗下。修蛾彩笔曾亲画。下阶双笑握纤纤，步摇替整琼钗卸。地认蓝桥，琴疑司马。狂言触拨生嗔也。惊心端坐诵三缄，焚香乞忏无人夜。
踏莎行三首·其二
作者：王时翔
朝代：清

杨叶楼中，枣花帘下。盈盈有个人如画。玲珑心地解怜人，嫣然一笑千愁卸。兰桨催舟，金鞭拂马。迢迢换了天涯也。杜郎禅榻鬓丝风，今生甘守凄凉夜。
辘轳金井
作者：王时翔
朝代：清

糁空梅雨，酿琼浆万颗，炎精金铸。重压低枝，灿黄珠如许。上林谁注。号卢橘、几人遗误。旁拂高临。清词最爱，谢瞻之赋。毛公旧坛西路。似永安禅舍，渺在何处。花下桥边，闭门人又去。年年摘取。也应厌、故园长住。磊落京都，何时恣剥，华林四榭。
过戴高士南枝旧寓
作者：王时翔
朝代：清

短簿祠前路，遗民寄旅魂。谁怜晞发叟，未葬白云村。
选冠子
作者：王时翔
朝代：清

荡日晶帘，熏香螺儿，依旧昼长人静。屏间按曲，烛下传杯，肠断早春芳景。空约佳期，流水桃花，参差难定。况心盟断绝，镜鸾分舞，已成愁病。犹记得、小叠银笺，斜渲淡墨，自写幽姿傲性。人能耐雪，花亦经霜，做弄满天凄冷。检向晴窗，仔细重看，风标暗省。待九秋凉月，试挍淡妆孤影。
醉落魄
作者：王时翔
朝代：清

团冰握雪。天公幻个人孤洁。最怜误向风尘撇。貌似春花，命似欲凋叶。歌边一见曾相悦。重逢草草悲生别。新来真个音书绝。欢似浮云，愁似乍生月。
醉蓬莱
作者：王时翔
朝代：清

缅繁华仙苑，构造精奇，道君曾驻。玉洞瑶林，待灵真相语。一夜金风，万花齐落，枉采江南树。巧庇玲珑，斗残山骨，天亏难补。五国城边，借羊为石，认雪成花，几多愁苦。归梦无凭，怅东风虚度。回首神京，似围弱水，渺蓬莱何处。劫后惟留，残阳一抹，苍烟千缕。
采桑子三首
作者：王时翔
朝代：清

梨花小院东风谢，无主残春。燕子专人。巷口斜阳记不真。个侬背面罗窗下，粉泪偷匀。立到黄昏。淡月微风上绣裙。凉波倒浸层楼影，疏柳寒塘。帘里重阳。一朵秋花点鬓黄。无端惹起离人恨，不住回肠。约略新妆。曾把茱萸酒数行。连朝梅雨端阳近，阿措花开。深院闲阶。鸟啄猩红下翠苔。绿窗记得倾蒲酒，曾有人陪。斜点金钗。衬出香符彩胜来。
采桑子三首·其一
作者：王时翔
朝代：清

梨花小院东风谢，无主残春。燕子专人。巷口斜阳记不真。个侬背面罗窗下，粉泪偷匀。立到黄昏。淡月微风上绣裙。
采桑子三首·其三
作者：王时翔
朝代：清

连朝梅雨端阳近，阿措花开。深院闲阶。鸟啄猩红下翠苔。绿窗记得倾蒲酒，曾有人陪。斜点金钗。衬出香符彩胜来。
采桑子三首·其二
作者：王时翔
朝代：清

凉波倒浸层楼影，疏柳寒塘。帘里重阳。一朵秋花点鬓黄。无端惹起离人恨，不住回肠。约略新妆。曾把茱萸酒数行。
钗头凤
作者：王时翔
朝代：清

琼窗口。雕阑右。轻烟半羃梨花瘦。燕儿尾。莺儿嘴。都来勾引，酒情春思。醉。醉。醉。银灯后。蛾眉皱。知他一样孤眠否。分离意。相思味。裙量绣带，袖弹红泪。寄。寄。寄。
长亭怨慢
作者：王时翔
朝代：清

是谁劈、双峰中断。夹束伊流，素涛飞练。直下龙门，鲤鱼腾跃趁风便。雨霏云锁，疑恍惚、阴阳变。石滑马凌兢，望渡口、蜻蛉如箭。莫叹。任长途人困，索把小车停玩。平生快绝，定应数、此游为冠。又那怕、沾透征衫，待临去、回头重看。借秃管余花，分取灵奇一段。
雨中花
作者：王时翔
朝代：清

点点江霞染湿。宛宛柔丝欲缉。似借垂杨千尺线，密缀珊瑚粒。素苇青蘋应不及。只可惜、系船风急。最好是、碎红斜照里，乱糁秋渔笠。
雨霖铃
作者：王时翔
朝代：清
体裁：词

一编香雪，剔寒灯坐，滴泪翻阅。风流词客安在，却愁闲杀，世间花月。剩有酒炉痴叔，对丽制凄咽。赏心处、团扇标题，已矣郴江句应绝。前尘影事分明说。是夕阳、小院生周折。紫兰香径孤冢，费尽了、梦花鹃血。零落青衫，更没人知，便冷吟骨。算祗赖、红袖怜才，地下相携挈。
雪狮儿
作者：王时翔
朝代：清

当年白傅，晚节闲身，角巾时访。九老何人，梦得微之已往。满公禅杖。指点出、真空无相。消尽了、西湖翠黛，武丘花舫。而我尘容羞抗。揽征衣下马，灵山相向。贱不成名，曾感琵琶惆怅。旗亭闻唱。更结习、绮言难忘。高僧棒。乞忏多生魔障。
露华
作者：王时翔
朝代：清

墙根一簇。渐碧叶抽苗，淡洁如玉。不费砻磨，名入镜台奁录。悄倚月夜莎阶，粉绽半含香粟。幽韵冷，同时紫琼，已自嫌俗。纤纤可许偷握。正雪样横枝，斜绾浓绿。误向倦眠孤馆，除下敲竹。仿佛堕折搔头，人去汉宫难续。清露底，空思个侬妆束。
青玉案
作者：王时翔
朝代：清

暗飘玉笛高楼暮。更谁管，人羁旅。早睡何曾央梦去。残灯挂壁，破窗鸣纸，一枕相思雨。起来欲写相思句。恼断愁肠心不聚。须待与伊当面诉。安排茶椀，画屏深处，镇日低低语。
青玉案
作者：王时翔
朝代：清
体裁：词

暗飘玉笛高楼暮。更谁管，人羁旅。早睡何曾央梦去。残灯挂壁，破窗鸣纸，一枕相思雨。起来欲写相思句。恼断愁肠心不聚。须待与伊当面诉。安排茶碗，画屏深处，镇日低低语。
风入松
作者：王时翔
朝代：清

一峰晴翠暖烟熏。游冶趁残春。玉人笑语朱阑畔，依稀似、放诞文君。短簿祠前相见，武当山后愁分。锦鸳双履蹑轻云。出没艳绡裙。分明众里重回首，像多处、依恋斜曛。应恨兰舟催发，整钗一照波纹。
高阳台
作者：王时翔
朝代：清

老矣孤踪，贤哉二妙，谈经高锁云关。不道清时，搜材直到深山。论交有道兼情好，奈霎时、分散无端。最伤心，忽卷诗书，一棹江湾。吟笺自写辛酸。挑起和歌凄咽，迭奏哀弹。触拨离襟，令余衰泪潸潸。鸾皇岂是樊篱鸟，趁未飞、振刷翎翰。但相期，指日扶摇，并列仙班。
鹊桥仙
作者：王时翔
朝代：清

新蟾影里，灵星光下，纤手冰瓜凉怯。绡裙窣地悄临阶，把蟢子、偷藏玉合。丝抽五彩，针拈七孔，香口致辞稠叠。萧郎潜听未分明，奈络纬、齐鸣豆叶。
鹧鸪天
作者：王时翔
朝代：清

锦字书成梦不成。半怜消瘦半牵情。依依病柳凉逾弱，怯怯秋棠晚更清。烟淡薄，月分明。珠帘微度彩云轻。焚香绣被孤眠夜，肠断花关下锁声。
夏城望三山
作者：王时霖
朝代：清

水田渺渺乱鸦飞，独倚轻舠望翠微。近水绿萝藏客店，傍岩红树护僧扉。采香往事疏烟冷，泛宅人归旧径非。向晚澄湖烟霭净，三山依约对斜晖。
蟠龙山望江
作者：王时霖
朝代：清

夭矫蟠龙入画图，青林红树两模糊。晚来岸帻江天望，几点云帆淡欲无。
久客
作者：王昊
朝代：清

久客长如梦，危魂辄易惊。关河全杀气，鸿雁自秋声。愁病兼人鬼，亲朋隔死生。何堪寒夜雨，独坐忆围城。
兵船行
作者：王昊
朝代：清

阵云压城日光白，羽檄纷驰骑充斥。飓风昨夜起鲛宫，斗靓千群复何益？忆昔军兴催造船，吴民髓竭无金钱。刺史流汗县令哭，老农含血遭笞鞭。一朝连烽迷海道，帆樯如山倏然倒。旗鼓虚张杨仆营，艨艟已入田横岛。沙溪十里飞黄埃，人家门户昼不开。横刀跃马满街市，海船方去官军来。君不见军中健儿不羞走，尽是幽并好身手。十村九村无人烟，不扫鲸鲵扫鸡狗。
日本双刀歌为子存叔赋
作者：王昊
朝代：清

鸊鹈之膏双干将，灯下拂拭生神光。青蛇赤蛟欲隐跃，忽令四座惊寒霜。雀环色黄犀靶黑，积铁传来海东国。风胡欧冶知何人，却带千年战场色。娄城斗气非模糊，雄者不飞雌不呼。床头夜夜肯相守，吾家大阮频摩挲。男儿意气自奇突，试脱儒衫舞《回鹘》。莫借他人去报仇，尊前且伴封侯骨。
杂感三首
作者：王昊
朝代：清

直北长河日夜流，宣房遗迹总堪愁。黄旗万舸喧淮口，白马千家哭汴州。筑岸已迁都水使，转筹谁是富民侯？可怜璧马虚沉外，不救南方赤地忧。云旗金甲驻沙滩，横海楼船旧筑坛。王浚举帆风正急，孙恩归岛水犹寒。由来北府屯原重，自古长江守独难。浮玉山头兵十万，帐中好把阵图看。极天烽火倦登楼，兵甲遥传控上游。绝徼赵佗新属国，雄藩刘表旧封侯。湘潭浴马千营晓，彭蠡吹笳万帐秋。回首古来龙战地，不堪江左□荆州。
杂感三首·其一
作者：王昊
朝代：清

直北长河日夜流，宣房遗迹总堪愁。黄旗万舸喧淮口，白马千家哭汴州。筑岸已迁都水使，转筹谁是富民侯？可怜璧马虚沉外，不救南方赤地忧。
杂感三首·其三
作者：王昊
朝代：清

极天烽火倦登楼，兵甲遥传控上游。绝徼赵佗新属国，雄藩刘表旧封侯。湘潭浴马千营晓，彭蠡吹笳万帐秋。回首古来龙战地，不堪江左□荆州。
杂感三首·其二
作者：王昊
朝代：清

云旗金甲驻沙滩，横海楼船旧筑坛。王浚举帆风正急，孙恩归岛水犹寒。由来北府屯原重，自古长江守独难。浮玉山头兵十万，帐中好把阵图看。
黄州杜于皇兵阻客娄赋此慰之
作者：王昊
朝代：清

满眼黄尘厌甲兵，更怜楚国滞归程。凉窗雨歇鸿初急，古寺钟残月倍明。作客岂宜逢乱世，离家谁道又危城。莫将庾信江南泪，一夜平添白发生。
挽吴可读联
作者：王昕
朝代：清
体裁：联

公复何言，叹今生望绝龙髯，白首九原依圣主；人谁不死，看吾邑封高马鬣，青山千古吊忠魂。
孙古云袭伯辞爵南归相见于西湖文靖祠堂
作者：王昙
朝代：清

正好明光执戟时，钟繇膝疾易调治。元成让爵何其早，孙绰还山不觉迟。处士梅花半湖水，相公香火一楼诗。归来不践明湖约，焉得骑驴载酒期。
寄归佩珊夫人
作者：王昙
朝代：清

海虞山下女相如，同擅清华赋子虚。红粉关图前进士，簪花元白两尚书。内家旗鼓龙门似，逸少须眉弟子居。难怪钟嵘诗品少，一朝能得几班徐。
焦山夜泊
作者：王昙
朝代：清

华严灵馆压嶕峣，一片风烟接寂寥。大地星河围永夜，中江镫火见南朝。鱼龙古寺三秋水，神鬼虚堂八月潮。独上数层扪北极，满天风露下银霄。
留侯祠
作者：王昙
朝代：清

子胥鞭楚楚不绝，留侯入秦秦即灭。英雄为报一家仇，何苦漂流万人血。胥不得佐太子建，良不得佐韩王成。不为赤松走，几为猛犬烹。功人功狗两无益，徒受亭公谩骂名。张良不食谷，李泌不娶妻。早欲祠黄石，何如老白衣。君不见五湖范蠡载西施，一舸鸱夷去已迟。鲁连不忍秦皇帝，密铸亡秦一柄捶。
登翠微亭
作者：王昙
朝代：清

江中日落衣带围，西风吹人人不归。水禽膊膊水中落，有翅不得空中飞。拍手呼山山欲笑，老马衔枯向空叫。君不见，晨风儿，布谷飞来化为鹞。朝游武昌云，暮踏海西石。满山红树一江风，万里长空遮不得。
门联
作者：王昙
朝代：清
体裁：联

两口居绿水丹山，妻太聪明夫太怪；四围皆青燐碧血，人何寥落鬼何多。
思帝乡·独夜闻箫
作者：王昙影
朝代：清

睡初醒，起来天未明。独拥寒衾。偏自梦难成。帘外冷风斜月透银屏。何处箫呜咽，不堪听。
渔歌子
作者：王昙影
朝代：清
体裁：词

柳垂青，花带艳。妆台独坐添悲感。泪容销，双蛾淡，索把镜儿呵暗。意潜潜，魂黯黯。纤腰渐觉春来减。燕声愁，莺啼惨，那得病儿不染。
送野庵南行参访
作者：王星室
朝代：清

与君分手际，是我断肠时。溪碧水声咽，柳青风色悲。片帆烟上转，孤影月中随。一衲余无累，飘然任所之。
伤都督向公
作者：王星諴
朝代：清

夜帐星辰陨，东南哭素旃。出身经百战，授钺感衰年。闻道楼船返，翻愁铁瓮坚。壶头师未捷，怊怅马文渊。
晓晴走马河阳道中
作者：王星諴
朝代：清

卅里郊原结队行，眼中风物媚新晴。平峦过雨青归树，寒草拖烟绿上城。隔水稻香禽语妥，当风人影马蹄轻。天涯但得长如此，便倚鞭丝过一生。
萧山寄怀李大越缦
作者：王星諴
朝代：清

忽忽已成三月别，故人道尔苦吟诗。伤时涕泪狂犹昔，倚树光阴病傥支。下噀有田供著述，上春多雨足相思。商量载酒湖南路，擘脯弹筝定几时。
陈珊士庶常登第假归间道出大梁过访席上送别
作者：王星諴
朝代：清

读书廿年争此日，射策金门未三十。西风千里锦袍秋，献寿高堂健犹昔。悲君少孤奉母居，糠镫萝屋传遗书。春官数谒良苦别，赖有燕婉能娱姑。三日芙蓉镜中晓，看君亲制泥金报。上有百拜加餐饭，下言儿贵归来早。蓝子花落槐花黄，《摩诃》一曲冰丝凉。衫巾连臂踏春月，球仗扶头过夕阳。花光上酒春心热，烂醉直须三万日。平生一试丈夫豪，乱世可怜名士拙。长年冷粥山厨寒，一朝意气教人看。文章有用宁独是，富贵逼人如此难。我从别君向西走，已分云泥终古剖。不道天涯落叶堆，尚有今宵一尊酒。老母倚户妻停机，行矣马蹄无再迟。卧龙山北早梅发，堂上康强报我知。
春雨夜坐
作者：王映薇
朝代：清

西风猎猎雨潇潇，冷焰无光夜寂寥。寸草报春心半死，残桐入爨尾全焦。旧诗已徇秦灰劫，新鬼难凭楚些招。抚髀愁生推枕起，村醪味薄不能浇。
一剪梅
作者：王昶
朝代：清
体裁：词

小阁寒生玉篆销。尘满檀槽。泪满珠翘。碧窗风起响帘梢。残雨萧萧。残叶萧萧。云帆何日溯秋潮。倚遍花桥。望遍兰皋。银灯低照可怜宵。幽梦迢迢。芳讯迢迢。
一枝花·为顾禄百题画
作者：王昶
朝代：清
体裁：词

杏子飘红艳。窗外东风微飐。夜深凉雨过、两三点。鸳被馀香，犹在湘筠簟。竹几孤灯闪。梦到重楼，有人斜凭朱槛。别后情凄黯。闲了菱花玉槛。眉山谁画取、黛浓淡。六幅榴裙，应有泪痕匀染。忍负兰闺念。须早办归装，春江试唤烟舰。
一枝花·送淩叔子之扬州兼讯吴梅里
作者：王昶
朝代：清
体裁：词

碧浪生南浦。又是送君西去。小桃花谢也、洒红雨。计到雷塘，十里春风暮。绿柳拖金缕。廿四桥头，珠帘低映媚妩。旧事堪悲楚。休问寒潮瓜步。玉骢游遍了、蜀冈路。酒幔茶樯，好觅吹箫伴侣。三分明月里。凭说与吴刚，别来空绾离绪。
丁香结·双桐书屋本叶氏废园，今借为学舍。前松桂读书堂，墙下有小桥曲水，颇幽寂
作者：王昶
朝代：清
体裁：词

松桂团圞，双桐初引，前后帘波相映。好绿阴满径。尘不到、芳草丛苔俱净。湘帘时半捲，就芸架、图书清整。只闻枝上，么鸟似伴，几番清咏。遥应。又吟罢微行，阑外踏残花影。短彴斜通，蘋丝莲叶，小池如镜。何人更共弦颂，置茗炉香鼎。试笔床翡翠，坐到日斜梧井。
东风第一枝·从龙潭渡江夜半至真州
作者：王昶
朝代：清
体裁：词

沙燕风闲，江豚浪静，夕阳还又唤渡。轻帘才捲茶樯，远火渐生渔步。半帆如箭，已近傍、龙潭古戍。最喜是、小市犹开，为客蒸藜炊黍。幸已约、东吴俊侣。趁给札、淩云同赋。春城隐约觚棱，稍隔淡烟平楚。篙师且缓，更莫辨、乘流东去。只待听、翠羽声声，还似绿杨清曙。
临江仙
作者：王昶
朝代：清
体裁：词

昨夜鲤鱼风起，轻寒初到衣棱。十年身世感飘零。高堂双鬓白，客舍一灯青。梦到横云山下，小桥流水柴荆。故园虽好有谁耕。雨荒松叶径，秋老菊花塍。
临江仙
作者：王昶
朝代：清
体裁：词

梅坪竹坞閒游处，花前曾遇芳姿。一帘香月定情时。浅斟金凿落，低按玉参差。疏柳长亭人别后，茶烟禅榻相思。剪灯和泪写新词。断魂凉雨后，残叶下阶墀。
临江仙·与汪经芸沈方谷庶常相晤邗关感赋
作者：王昶
朝代：清
体裁：词

记得金銮初唱第，芳堤同碾香车。仙云飘渺待东华。箫韶声里，玉漏远穿花。而今湖海重漂泊，相逢雨雪天涯。青衫有泪湿琵琶。梦魂难忘，晓日散宫鸦。
临江仙·丹阳舟次有怀
作者：王昶
朝代：清
体裁：词

小泊云阳驿外，板桥初柳如丝。落灯风定雁声迟。疏林烟际寺，残雪水边篱。报道欲归未得，江南江北相思。佳期好在熟梅时。兰窗同命酒，竹屋共弹棋。
临江仙·蒋蟠漪工墨兰，尝画小幅藏弆箧衍中，其配李夫人为缀冰梅于上，洵双绝也。升枚出以相示，与企晋、策时同填此阕
作者：王昶
朝代：清
体裁：词

湘弦弹怨秋波冷，幽人写入生绡。粉奁吟赏思迢迢。更怜芳信晚，匀墨缀冰条。想见明窗同点染，鸥波旧日风标。双鸳乘月上清霄。玉鸦叉挂处，一样暗香飘。
临江仙·过甫里访许子逊
作者：王昶
朝代：清
体裁：词

过了矾清路，三篙浅水，一片凉风。傍沙觜、烟村面面疏枫。幽踪。问刍酒瓮，焙茶灶、往事都空。蘋花暝，有绿头绣鸭，飞过湖东。诗翁。罢官归隐，老去长伴耕农。管渔庄蟹舍，豚栏牛宫。从容。记袁江上，孤舟里、愁听征鸿。乡园好，且同携短棹，吟遍吴淞。
二郎神·雨后追悼玉蕖
作者：王昶
朝代：清
体裁：词

分襟南陌。永别青门词客。叹冷却、杜陵旧社，空有寒风暮笛。应是鲍家坟上路，吟遍了、晓枫秋色。看尘满玉琴弦，洒泪念畴昔。还忆。鸡鸣埭下，乌衣巷侧。趁夜月、鞭笼翠袖，闲访茶樯酒栅。醉墨吴笺诗卷在，但回首、俊游凄恻。最愁是、剪烛西窗，夜雨檐声萧槭。
倦寻芳·胥江夜泊
作者：王昶
朝代：清
体裁：词

一溪碎雪，十里残阳，吴市初夜。倦客乌篷，斜泊姑胥城下。绿槛官桥排雁齿，红帘妆阁分鸳瓦。傍荒祠，看灵旗半卷，怒涛如乍。况正值、梅边寒紧，珠络藏香，元夕近也。月上灯街，几许钿车罗帕。卖酒楼台人擪笛，传柑门巷衣飘麝。写吟笺，作升平、水天閒话。
八声甘州·送沈归愚先生游天台
作者：王昶
朝代：清
体裁：词

记天台、万仞削东南。寒云涌晴岚。望赤城突兀，琼台缥缈，玉镜澄涵。苔壁藤桥倚处，飞瀑洒空嵌。冷月千山里，梵响茅庵。唤起谢公清兴，办竹兜笋笠，芒屦筠蓝。向悬崖绝涧，杖策恣幽探。笑生平、游踪寂寞，只梦魂、夜趁浙江帆。期何日、有团蕉地，结个花龛。
减字木兰花
作者：王昶
朝代：清
体裁：词

一樽清醑。曾记拥炉深夜语。剪了兰釭。翠筱凄凄雪打窗。蘋花江岸。回首红楼香梦远。野艇黄昏。竹栅寒潮正断魂。
减字木兰花
作者：王昶
朝代：清
体裁：词

桐花小凤。旧游回首真如梦。樽酒离亭。曾记清歌掩泪听。船灯戍鼓。肠断江南芳草路。澹月重楼。谁伴西窗咏玉钩。
凤凰台上忆吹箫·七夕和叶芳宣
作者：王昶
朝代：清
体裁：词

秋雨如尘，晚凉似水，花前怅望明河。正浓阴作暝，润遍烟莎。似恨兰期易逝，鹊桥路、障了香罗。应羞见，桂宫月姊，琼石云娥。蹉跎。蒲芝别也，翠色九峰清，远隔江波。想穿针楼掩，愁损双蛾。应有西堂小宴，倾下若、浅酌红螺。还又怕，夜深人稀，独对铜荷。
击梧桐·泊横塘
作者：王昶
朝代：清
体裁：词

十里横塘路。吹遍了、几阵催花微雨。月近烧灯候，画楼上、已按筝弦笛谱。鱼天云淡，鸥波水软，隔岸垂杨万缕。雁齿红桥外，望邓尉西面，弯环无数。沽酒帘斜，焙茶香远，乐事江村如许。况是梅开也，临水处、两两么禽弄语。蜡屐寻芳，第一难忘，是旧日、泰娘绣户。待秋来、采莲歌起，重放柔橹。
别赵上舍易叔
作者：王昶
朝代：清

三年别鹤不胜情，又赋分襟百感生。花落湖桥同载酒，春阴官阁坐闻筝。烟波归棹吴淞远，梧竹残宵楚雨清。他日京华相见处，对床欹枕话芜城。
剔银灯·其一
作者：王昶
朝代：清
体裁：词

袅袅蒹葭波起。旅客孤舟斜舣。隔竹茶樯，横桥酒店，几点微明小市。篷窗雨细。伴山鬼、纵横清泪。回首江乡天际。绿树东村迢递。水驿残更，河梁远梦，谁信此时憔悴。长瓶难醉。只独宿、夜凉相对。
剔银灯·其三
作者：王昶
朝代：清
体裁：词

十载吟诗看剑。依旧天涯壈坎。破驿长亭，荒祠故国，长见一枝冷焰。西窗雨暗。想只有、山妻长占。客里寒衣谁念。乡信从今难验。剪韭莎畦，捣茶茅屋，荒径蓬蒿自掩。泪痕凄黯。更络纬、清吟小槛。
剔银灯·其二
作者：王昶
朝代：清
体裁：词

何日帘花夜落。窗下茶铛自瀹。青简抽来，红楼题罢，更仿江东诗学。枫林萧索。閒听取、溪边鸣鹤。外舍清寒如昨。休说过桥珠箔。草阁风疏，竹窗露滴，一任酒垆寂寞。水村山郭。但留伴、茅茨煮药。
剔银灯·其四
作者：王昶
朝代：清
体裁：词

肠断慈亲头白。独听残蛩催织。一纸书回，两行泪下，惆怅天涯消息。寒沙暗壁。有多少、荒村岑寂。长病还重作客。合住谷郎岩侧。野寺疏钟，云房积雪，参取林閒遗集。金莲侍直。只付与、故人天北。
华胥引·题竹林宴坐图为药耕作
作者：王昶
朝代：清
体裁：词

生绡滑笏，是谁描取，翠鸾烟锁。石径荒芜，独结团蕉爱敷坐。一任雨滴寒梢，更风鸣枯笴。不染閒心，净名自理清课。却恨经秋，软红尘、荷衣常涴。瘦权癞可，频劝归参智果。好觅閒田，种取绿筠千个。梵策龛灯，空门共结香火。
南乡子·豆花
作者：王昶
朝代：清
体裁：词

溪雨初肥。几簇疏花绕竹篱。满地秋阴清露下。良夜。好约邻翁相对话。
南乡子·题朱吉人画丛篁飞瀑图
作者：王昶
朝代：清
体裁：词

雨霁起秋岚。云外斜横碧玉簪。隐约三间茅屋在，花南。一道飞流下断岩。略彴倚寒潭。鸾尾萧萧映石龛。如此溪山清绝处，真堪。容我幽栖卜草庵。
南柯子
作者：王昶
朝代：清
体裁：词

野火山中屋，疏烟竹外楼。苇条风起送篷舟。又是一番霜信、下沙洲。白发高堂泪，青衫客子愁。蛛丝应是挂罗帱。早晚片帆归去、泖西头。
南歌子·咏别为黄芳亭作
作者：王昶
朝代：清
体裁：词

碧藓摊钱地，红梨倦绣天。画堂无那掩离弦。悔煞当时草草负芳年。清泪沾银勒，浓愁入玉船。不须听雨暂留连。只愿江山处处响春鹃。
南浦·渡泖微雪，山村汀树尽入玉壶世界中，风景苍寒，扣舷歌此，几令冻鸥拍拍惊起也
作者：王昶
朝代：清
体裁：词

云色半晴阴，望疏疏、冻云犹栖亭堠。浦溆正苍茫，冰澌响、风定湘纹微皱。香林莫认，但听烟外残钟吼。十里江乡无限景，遥露几棱寒岫。回想铁笛吟仙，泛瓜皮、每共诗朋石友。茸帽倚篷窗，清游好、独坐试香温酒。何时小隐，鱼庄闲试垂竿手。更傲松溪匀粉墨，写出断芦衰柳。
南浦·题沙斗初春江雨泛图
作者：王昶
朝代：清
体裁：词

新涨满银塘，映青芜、一路芹芽初展。江店绿阴浓，横桥外、多少缃桃零乱。云昏水暗，柳丝斜度红襟燕。愁绝寻芳人去尽，寂寞绿蘋溪岸。凭谁为棹春船，趁东风半捲，烟樯雨幔。萍梗寄江湖，清游处、依约元真重见。鱼罾蟹簖，旧盟思结闲鸥伴。相约吴淞枫落后，来共莼丝菰饭。
叠水河瀑布
作者：王昶
朝代：清

玉龙奋迅空山裂，箭激长洪走凹凸。终古恒疑香海翻，悬空直恐银河竭。不雨频驰晴日雷，未寒先洒炎天雪。建瓴却藉坠形高，鼓橐无虞元气泄。龈腭崩崖豁百寻，冲瀜急瀑回三叠。大盈江派此其源，下注槟榔快剑吷。我居夷裔正萧寥，欲出闉阇溯奇谲。斜抱城根带玦环，初溅石齿鸣簥篞。从风荡漾散云烟，缘嶂奔腾挂虹蜺。偿逢画手吴生，持较嘉陵岂见劣。危亭小立听喧豗，独剜菭衣读残碣。余姚太守真好事，手辟榛芜斫槎蘖。丰城老将亦名流，更饰香茆敞栌楶。坐使潨湍傍屋行，响入棕楠尚萧屑。十年流水不闻声，安得趺跏证禅悦。深涧悬知蕴怪灵，蛮区应为湔歊热。浓阴如更沛长霖，走马重来看奔决。
叠水河瀑布
作者：王昶
朝代：清
体裁：古风

玉龙奋迅空山裂，箭激长洪走凹凸。终古恒疑香海翻，悬空直恐银河竭。不雨频驰晴日雷，未寒先洒炎天雪。建瓴却藉坠形高，鼓橐无虞元气泄。龈腭崩崖豁百寻，冲瀜急瀑回三叠。大盈江派此其源，下注槟榔快剑吷。我居夷裔正萧寥，欲出闉阇溯奇谲。斜抱城根带玦环，初溅石齿鸣簥篞。从风荡漾散云烟，缘嶂奔腾挂虹蜺。偿逢画手有吴生，持较嘉陵岂见劣。危亭小立听喧豗，独剜菭衣读残碣。余姚太守真好事，手辟榛芜斫槎蘖。丰城老将亦名流，更饰香茆敞栌楶。坐使潨湍傍屋行，响入棕楠尚萧屑。十年流水不闻声，安得趺跏证禅悦。深涧悬知蕴怪灵，蛮区应为湔歊热。浓阴如更沛长霖，走马重来看奔决。
台城路·友石轩印谱
作者：王昶
朝代：清
体裁：词

鄱阳石帚飞仙后，何人更溯三古。虿尾形存，蚕头迹渺，空忆埤苍训诂。幽怀谁诉。念景伯遗文，杜林残语。往册销沉，摩挲贞石半风雨。高人自多逸趣，爱收图印在，编作小谱。黄蜡堆盘，青田盈箧，宛对秦碑周鼓。西泠古渡。判唤个蜻蜓，访君幽处。金薤琳琅，商略共容与。
台城路·寄怀凤喈
作者：王昶
朝代：清
体裁：词

归云阁外梅风软，藤窗正临芳渚。粉箬评茶，香罗浥酒，多少天涯俊侣。相逢倦旅。看数点孤帆，数声柔橹。短屐黄桑，蹋泥更上翠微路。分襟重唱南浦。向沧浪长笛，时梦渔父。柿叶湖亭，荭花水港，已近残秋节序。吟朋甚处。想门掩柴桑，砑笺题句。好约联床，夜灯同听雨。
台城路·蝉
作者：王昶
朝代：清
体裁：词

千秋未了齐宫怨，年年断魂谁诉。槐荫当檐，柳丝拂井，又听琴弦如许。故园残暑。想一树无情，三更还举。我亦能清，萧条同饮夜深露。西风又送冷雨。柴门倚杖处，落叶满户。野渡秋残，沧洲人远，多少别离情绪。琐窗独苦。向帕子红罗，一双描取。剩有吟蛩，砌苔寒共语。
同门人杨星标吴廷韩游佛峪
作者：王昶
朝代：清

斗柄在戌寒始威，荒郊草木萋以腓。腾腾晓日明晴晖，相于二子驰骖騑。镵天山色横翠微，鸟道诘屈人迹希。路旁栝柏莽十围，山鸟惊觉鸣且飞。閕然野寺开双扉，青红古佛长而颀。画壁荒怪无是非，山僧迎客病已痱，香积索寞缠蛜蝛，厥辞怪伟无刺讥。落叶飒沓飘秋衣，游兴颇极振策归。嗟哉胜地空依稀，安得卜筑来耕耭。
喜迁莺·谢昆城庶常招同陈宝所吴荀叔钱晓徵三舍人凤喈孝廉听钟山房小集
作者：王昶
朝代：清
体裁：词

峭寒渐彻。剩鸳瓦初消，昨宵微雪。石帚携来，毡车届处，兼近讨春时节。燕台吴市，新知旧雨，幽兰双结。对好景，喜兔华方起，光移仙阙。笑语欢霏屑。数遍莲漏，樽酒犹未竭。兽炭添温，蜡釭频剪，又听晨钟将发。良游佳话已消，前日风尘短褐。况红杏欲生花，拟向东风并折。
声声慢·题诸草庐宫赞高松对论图
作者：王昶
朝代：清
体裁：词

苍枝偃雪，翠盖生涛，翛然长覆荆柴。藓径荒凉，谁同解带藤斋。生愁岁寒人少，对高阴、自蹋吴鞋。听屋角，正秋风乍起，落遍疏钗。回忆居名藏史，但莓墙石井，往迹沉埋。剩有枯鳞，年时落落霜阶。苔花半凝碧甃，照清泉、瘦影幽佳。伴诗老，看小窗、诗卷新排。
夏初临·春暮，闺秀徐若冰制三泖渔庄图扇见惠，并系以诗。赋谢，兼寄云清
作者：王昶
朝代：清
体裁：词

燕子初飞，鼠姑已谢，南薰谁得招凉。画扇轻罗，远贻喜自吴航。墨痕犹伴粉痕香。写明珠、小字成行。南楼清暇，玉屏东望，遥忆渔庄。新诗婉约，妙绘空濛，团圞影里，宛见江乡。官梅亭舍，于今便作羲皇。况有篬筤。付雕镌、并置书床。意难忘。飞琼寄声，更报瑶章。
大圣乐
作者：王昶
朝代：清
体裁：词

水榭吟鸥，山斋簇蝶，寻春此住。喜连朝、侧帽同来，拓画谭禅，不厌临风絮语。见说倚声姜张后，逮秋锦、茶烟皆妙绪。今何许。是一曲娄江，重新乐府。乌衣无限佳侣。况论到昙花犹共诩。尽东吴西楚，舞裙歌扇，留传法部。兰舫半帆溪湖近，试按拍、飞觞同證取。凭君数。付麻沙、并传千古。
大文殊寺
作者：王昶
朝代：清

五岳泰华衡恒蒿，出云降雨参神功。此外灵区表绝胜，菩提娑树侔天宫。普陀独镇巨澥中，峨眉鸡足西南雄。妙吉祥居道场启，若非天眼焉能穷。萦青缭白千万叠，须弥鹫岭遥相通。风沙万里截紫塞，冰雪三伏浮苍穹。十方三界来听法，龙王鬼伯相随从。烟霄朝现应真像，刀仗夜伏修罗凶。鲸钟鼍鼓互震吼，狮林鹿苑殷虚空。窣堵波高飏铃铎，睺罗那厂开荒丛。望海峰峦更奇伟，归墟赴壑连鸿濛。洹沙净众得未有，梵呗响答千岩松。忆自摩腾入中夏，昙鸾灵辨追前踪。长者雨花撰合论，导师海墨分禅宗。弥天并尽未来际，一切摄授归圆融。生平梦游安得至，何幸万骑随飞龙。登山入寺首瞻仰，已觉壮丽非人工。狞狮狂象愁调御，华严楼阁森重重。严寒渐退春意足，慈云慧日交曈昽。南台中台次第到，水田万指咸趋风。黄衣红帽亦密教，大宝所授薰修同。山镫夜炬闻可见，愿乞加被昭颛蒙。
天香 其一 烟草和厉太鸿作二首
作者：王昶
朝代：清
体裁：词

绿映沧波，青分海树，凭谁种向琼岛。珠舶携来，花畦种后，制出香丝多少。罗囊暗贮，还恰值、筠窗秋晓。几度春葱轻剔，闲拈碧荷筒小。兽炭又残瑞脑。拨馀熏、为禁寒峭。一点绛唇开处，蕙风低袅。薄醉依稀犯卯。伴岑寂、何须玉尊倒。飞遍巫云，剪灯夜悄。
天香 其二 烟草和厉太鸿作二首
作者：王昶
朝代：清
体裁：词

银鸭烟销，玉凫灰冷，疏灯落尽残焰。小挈筠筒，闲携锦袋，试向短檠轻点。朱樱欲破，喜一缕、仙云冉冉。桃颊徐生薄晕，罗衣半凭画槛。小楼晚寒斜掩。唾珠圆、细黏蛮毯。忽忆海天波静，载来吴舰。几片兰香重染。奈荀令、愁深赋情减。怕惹相思，夜阑凄黯。
天香·龙涎香
作者：王昶
朝代：清
体裁：词

孤岛蟠云，穷洋蹴浪，蛟宫冻蛰初起。睡后遗痕，春馀留沫，远泛瘦槎天际。番人采取，都集向、沙街海市。好伴琉璃香药，装成内宫新制。凄凉奉宸旧事。裹红罗、烛枝香腻。共剪青丝一缕，翠囊轻佩。莫向凫炉漫试。待挂向、南轩爱凉思。晓梦回时，黄花意味。
女冠子·真娘墓
作者：王昶
朝代：清
体裁：词

虎邱寺侧，对斜阳、一片荒冢。苔碑久雨蚀，正柳沾残露，梅染馀熏，倚风微动。想年时歌舞地，玉镜飞鸾，碧箫吹凤。到今惟有，几曲危亭，山腰斜耸。听疏林幽鸟闲歌哢。看层台、穿云冷月还高涌。梵宫漏静。只禅灯粥鼓，唤醒海棠春梦。徐娘孤墓近，应是香魂，夜阑相共。洒楚花湘草点点，惯与愁人吟讽。
寄答遂堂先生
作者：王昶
朝代：清

当代称耆旧，如公复几人。高名倾鲍谢，儒行媲荀陈。濩落风云气，飘零海岱身。扁舟曾把袂，款款话前尘。雁塞风沙远，龙荒岁序迁。生涯仍北地，涕泪忆南天。雪鬓他乡改，萍踪客路悬。武林烟水窟，回首一凄然。作吏来山左，分符近济阴。治才尊卓茂，政绩数卢钦。腐鼠谁能嚇，青蝇已见寻。遂初偏得计，浩荡谢朝簪。才擅风骚体，名传翰墨场。经年空想象，远道各苍茫。暮雨江潮急，春阴驿路长。白沙官舍里，计日喜升堂。
寄答遂堂先生·其一
作者：王昶
朝代：清

当代称耆旧，如公复几人。高名倾鲍谢，儒行媲荀陈。濩落风云气，飘零海岱身。扁舟曾把袂，款款话前尘。
寄答遂堂先生·其三
作者：王昶
朝代：清
体裁：五言律诗

作吏来山左，分符近济阴。治才尊卓茂，政绩数卢钦。腐鼠谁能吓，青蝇已见寻。遂初偏得计，浩荡谢朝簪。
寄答遂堂先生·其三
作者：王昶
朝代：清

作吏来山左，分符近济阴。治才尊卓茂，政绩数卢钦。腐鼠谁能嚇，青蝇已见寻。遂初偏得计，浩荡谢朝簪。
寄答遂堂先生·其二
作者：王昶
朝代：清

雁塞风沙远，龙荒岁序迁。生涯仍北地，涕泪忆南天。雪鬓他乡改，萍踪客路悬。武林烟水窟，回首一凄然。
寄答遂堂先生·其四
作者：王昶
朝代：清

才擅风骚体，名传翰墨场。经年空想象，远道各苍茫。暮雨江潮急，春阴驿路长。白沙官舍里，计日喜升堂。
小重山
作者：王昶
朝代：清
体裁：词

枫霜昨夜著云帱。暗蛩催织罢、月笼秋。梦魂便到小红楼。西风紧，容易响帘钩。独自掩青牛。腰围今灭尽、带频搊。谁人欸乃过蘋洲。云窗里，几度误归舟。
就庄为座主陈文勤公别业感赋
作者：王昶
朝代：清

凭栏徙倚日将斜，蠹壁苔扉百感赊。疏柳千行空蘸水，残梅数树偶余花。湖山一路诗人境，竹树三朝宰相家。搔首长安车厩地，软红何处问堤沙。
建昭雁足镫
作者：王昶
朝代：清

雁足镫一形模奇，槃径三寸高倍之。厥底暨侧镌文辞，曰汉建昭三年遗。省中考工工辅为，右丞宫令职所治。啬夫护建咸其司，博福光相名次垂。迄阳朔岁星十期，阳平继封菁土贻。后厨秘置严屏帏，长安好畤同遗规。三斤八两区毫釐，勒字毋乃镵金锥。年深世远罕缺亏，蜡茶之色兼瓜皮。名类食器实则违，大羹非可调芳兹。想当禁御鼍更迟，宦官谒者相提携。然以朱火沃以脂，金釭衔璧明彤闱。酣歌恒舞千蛾眉，拥髻讵照长门悲。渭陵多艺几文思，洞箫琴瑟工娱嬉。掖庭待诏归荒陲，新室文母本翠妫。绛缘诸子意稍怡，丙殿甲观森逶迤。画堂幸毓天人姿，外家恩泽数不赀。十侯五将雄宗支，将军司马尤崔魏。当时赐出群愕眙，黄雾四塞遮炎曦。岂顾星茀昭乾维，稽古冶氏精炉锤。攻金尚象侔工垂，取诸鸟兽靡弗宜。殿名凤皇绘参差，观号鳷鹊图垂义。虎圈鹿馆兼龙池，飞廉属玉萦罘罳。兹仿阳鸟凌秋飔，乃写一足如灵夔。雪爪宛作鳞之而，蹼属相著愁翻飞。独鲜翁杂增光辉，当年雕刻诚何其。射鸿台烬芜余基，或留踪迹存依稀。或因属国老牧羝，端藉帛书詟蛮夷。抑时水患方渺瀰，取象中泽多疮痍。昔贤寓意深然疑，上林荣宫恐已隳。首山蒲阪渺莫追，甘泉林华见亦希。今幸获此珍珣琪，往客红桥岁指寅。玲珑仙馆花芬菲，宾从动色来揄搋。定窑一碗荧荧晖，樊榭杰句人交推。痛饮竟倒千留犁，廿年如梦欣重持。生平嗜古怀轩义，王子饮鼎高奴鼒。伯戋颒盘季姬匜，木父已卣单从彝。饕餮花甗蝉纹卮，法物沦落艰寻窥。西京古制良足私，书法矧复参高斯。六十一字陈珠玑，似篆似隶盘蛟螭。斑斑古质无邪欹，李菊丁缓何能几。望古遥集生嗟咨，九篇墨沈争淋漓。继声援笔成此词，一物差可觇兴衰。灶声紫色火德移，宁忆朱雁登歌时。
徵招·将归松江，同沙斗初、朱子存、汉倬小集企晋璜川书屋，兼观朱吉人作画，放笔之馀，黯然赋别
作者：王昶
朝代：清
体裁：词

玉凫香灺萧斋静，天涯故人重聚。把袖正匆匆，又兰舟催去。别情休细诉。试香墨、闲匀缣素。几摺寒云，几丛修竹，回汀曲屿。疑似细林东，香茅屋、结在翠微深处。猿鹤惬幽寻，奈断魂难赋。西窗深夜语。应忆我、绿蘋南浦。与谁对，水驿孤灯，听空江细雨。
忆旧游
作者：王昶
朝代：清
体裁：词

叹青牛路杳，白鹤烟消，难问全真。琳宇西华近，望苍松翠柏，交映檐楹。金龛尚留香火，钟磬傍蜺旌。说落灯风后，时传灌顶，士女倾城。生平自蓬岛，向终南太华，访道瑶清。更历龙沙远，便安车回日，名著燕京。玉田旧阕谁记，好取叶鸾笙。喜仙侣同来，暮春芳草雨正晴。
忆旧游·由支硎而南入寒山，过法螺庵，即赵凡夫与陆卿子偕隐处也。高风如昨，渺渺予怀
作者：王昶
朝代：清
体裁：词

正偏提载酒，不借穿花，人到空山。曲折棠村里，问盘陀旧筑，一片荒寒。昔年白云栖隐，竹石共留连。况拓画弦诗，红闺更对，翠袖吟仙。幽閒。阿兰若，有饭钵春蔬，香印沉檀。鹤老高人去，剩鸟啼松径，梅卧苔栏。冉冉夕阳西下，疏磬出禅关。只回首苍崖，千层碎雪飞涧泉。
忆旧游·霁堂居君山下，向题其《三十三峰草堂图》，兹造庐盘旋竟日，抵暮而别，作此志之
作者：王昶
朝代：清
体裁：词

记楚波送别，吴市同游，荏苒年华。闻说抽帆去，向沿江苍翠，高卧烟霞。朅来者番相见，香饭共胡麻。看竹树蒙丛，画图相较，风景无差。山家最幽处，有芦洲似月，枫磴如花。诗卷重雕刻，更蒲轮重到，名满天涯。可惜仍辞蕙帐，载酒约终赊。倘忆我春明，芸笺好付归雁斜。
忆真妃·秋葵
作者：王昶
朝代：清
体裁：词

数枝斜曳疏烟。晚秋天。看取宫黄浅样、绮窗前。寒风定。微霜冷。最清妍。约略玉人病起、鬓云偏。
忆秦娥·青溪旅夜
作者：王昶
朝代：清
体裁：词

情脉脉。扁舟频作秦淮客。秦淮客。柳边残雨，水边残笛。红栏桥下秋潮急。梨花门巷长相忆。长相忆。乌啼凉月，夜深人寂。
惜秋华·适庭招同来殷雨中泛艇山塘，落叶萧萧，溪边疏柳皆飒然有秋暮意。予本愁人，能无江潭摇落之感耶
作者：王昶
朝代：清
体裁：词

波冷桐桥，正蘋花零乱，藕花憔悴。一棹吴船，斜停绿杨丝里。西风惯作秋阴，送凉雨、菰蒲声细。云起把、遥山掩了，数棱寒翠。犹忆寻春地。有歌珠几串，粉柔香腻。短梦匆匆，空惹庾郎愁思。酒边幸有吟朋，共携屐、小亭闲倚。归未。听禅林、暮钟烟际。
惜红衣·题闺秀方芷斋在璞堂吟稿
作者：王昶
朝代：清
体裁：词

绣结衣船，香添篆鼎，印梅窗静。梳罢蝉云，玉台试芳颖。红丝小砚，更染取、松煤翠饼。新咏。藤纸写来，爱铅华扫净。妆楼独凭。一片西泠，鸥波漾明镜。山华水叶，尽是入诗境。唤起粉奁清思，赋遍酒旗烟艇。想冷吟如此，那数颂椒题茗。
惜馀春慢
作者：王昶
朝代：清
体裁：词

绿满篱根，青回岸觜，已觉雪消寒定。筇枝划藓，屐齿黏泥，来访南峰晓景。正值东风乍晴，松响禅关，鸟啼僧径。看孤崖遥挂，飞泉一道，玉波春冷。有古塔、远倚花宫，琅珰殿角，相和上方清磬。鹤亭云罨，鱼尾霞盏，取次水昏烟暝。银魄还明，隔溪竹屋箫声，画栏灯影。算江山如此，那能忘却，五湖游兴。
惜馀春慢·题受铭丁辛老屋图小帧
作者：王昶
朝代：清
体裁：词

雨屋疏槐，烟篱短筱，隐约萧斋十笏。分泉试荈，剔石栽花，长是吟商散发。拂尽京华软红，竹簟蕉衣，那愁炎暍。似鸳鸯湖畔，柴扉藓径，半临清樾。想几日、画省归来，掩关蹋壁，不信家乡珠阙。试笺视草，听漏含香，也胜江湖飘忽。只我春明路遥，泪湿青衫，琵琶怨月。幸故园无恙，且须料理，磳田鹿橛。
扫花游·汪韡怀至吴阊，访予于春风亭寓舍，孤舟短屐将入东西崦探梅，赋此话别，并订维扬之游
作者：王昶
朝代：清
体裁：词

性耽红叶，记蜀纸新词，那时曾见。灯窗咏遍。正相思落月，故人天远。袖里音书，目断芦花冷雁。在孤馆。喜一笑乍逢，同话情款。江国春尚浅。望雨后湖山，黛痕轻展。蹋残碧藓。想瓢中定有，暗香词卷。何日扁舟，系向隋堤柳岸。约吟伴。听珠帘、夜深歌管。
扬州慢·乘风渡江，泊竹西城外，灯火微茫，偶闻弦管作
作者：王昶
朝代：清
体裁：词

初月涵云，虚沙齧浪，客程泊近红桥。喜烧灯节候，隐隐听琼箫。想水馆、春寒尚紧，芜城俊少，共暖金椒。只孤舟欸乃，和他画角清宵。紫薇去久，但空传、鹦舌徐调。到柏叶烟微，竹枝声咽，烛蕊将消。回忆故园别梦，眠难稳、欹枕魂销。况落梅风起，柁牙正向江潮。
探芳新·初至京师定寓，时值花朝，微霰忽零，凄然寒色，因呼酒消之，即示黄芳亭、陆聪三
作者：王昶
朝代：清
体裁：词

御街前，渐六花又飘，骡网已憩。土锉芦帘，仍似冰床雪被。软红旋拂拭，卸征衫、收短辔。傍西窗，牢丸兼薄饼，乳潼芳腻。旬日风霜憔悴。喜跂脚伸眉，夜来梦寐。砚匣书签，便与吟朋同试。今宵黑甜最稳，唤春酤、谋小醉。待明晨，探禁苑、杏花开未。
摸鱼儿·丁卯春仲送廖觐扬入都
作者：王昶
朝代：清
体裁：词

正江南、野梅零落，垂杨初展金缕。轻衫破帽寻芳地，最忆旧游情绪。君又去。向野水荒村，立马呼官渡。离愁几许。念茂苑莺花，莲塘风雪，曾共写吟句。长安道，幸有铜驼俊侣。剪灯深夜相语。应知黄叶山农集，传遍笛家箫谱。须记取。是第一云蓝，早寄吴中路。芦汀蓼渚。待挂席归来，木兰艇子，同泛绿蓑雨。
摸鱼儿·芡
作者：王昶
朝代：清
体裁：词

正江南、雁奴来后，幽花向日容与。采菱歌罢西风起，十里淡烟微雨。秋色暮。渐翠盖萧疏，雪点残芦渚。孤篷短橹。掬重叠罗囊，参差玉粒，竹灶桂薪煮。凄凉味，又值新寒一度。青霜落叶满树。当年颍上相思梦，多少结茅情绪。须记取。看堆向柴哥，腻滑凝秋箸。乡园甚处。趁碧蟹橙香，红鲈菰冷，归隐伴鸥鹭。
摸鱼儿·莼
作者：王昶
朝代：清
体裁：词

正吴江、采菱歌罢，凉风一夜萧槭。凫葵点点天然细，长绕露芜烟荻。谁记忆。是薄宦京华，归隐耽幽适。扁舟岸侧。爱锦带参差，银丝腻滑，寻取遍兰泽。充家膳，付与厨娘亲摘。黄花情味须识。蘋洲况有新菰米，无限乡园秋色。清兴剧。好点向青瓷、玉箸凝香液。松窗月夕。和绿鲫庖霜，红鲈缕雪，沽酒恣浮拍。
摸鱼儿·赠赵饮谷即送其之扬州
作者：王昶
朝代：清
体裁：词

问江南、采香词客，生涯长是羁旅。邠卿老矣悲秋甚，鬓湿霜华千缕。新乐府。爱粉字吴笺，重唱横塘句。清吟细谱。似石帚梅溪，蘋洲玉笥，此外那堪数。吴船好，犹在沧浪古渡。钓车相伴渔父。比邻来往鸡豚社，况有楼山旧雨。霜信苦。恁破帽冲寒，又到雷塘路。归期早赋。向雪屋深窗，烟堤短彴，共看冷枫舞。
摸鱼儿·酬升之即用来韵
作者：王昶
朝代：清
体裁：词

听潇潇、画帘朝雨，茶炉闲伴幽独。巴山旧侣经年别，却恨飞鸿断续。风动竹。喜点屐莓苔，传得吴笺幅。一行书牍。劝白帢论交，青樽结社，文酒莫相逐。劳生事，也厌红尘万斛。云林拟筑茅屋。疏篱短彴天然好，添取老梅丛菊。耕且读。再约个吟朋，小住清溪曲。西窗剪烛。便温鼎分香，石床题句，抱被话同宿。
摸鱼子·端午前三日将返吴淞，示子存、适庭、汉倬、肃徵
作者：王昶
朝代：清
体裁：词

正银塘、楝花风定，阴阴翠叶如许。月泉社里联吟惯，小别也成悽楚。相送处。怕一剪烟帆，便见矾清树。故乡延伫。想悬艾帘栊，澡兰庭院，谁与共芳序。垂杨岸，还忆寻春前度。分襟泪点轻注。天涯重见无多日，又写江郎恨赋。情最苦。是两桨寒潮，催送斜塘路。匆匆款语。约置酒弦诗，移灯读画，再听小楼雨。
摸鱼子·题嘉定钱氏兼春书屋图
作者：王昶
朝代：清
体裁：词

望苍崖、丛篁古木，翠微占断尘境。茅柴缚取三间屋，屋外别开菭径。春欲醒。爱么鸟啼时，满地梨云冷。几枝疏影。看残雪园林，嫩寒篱落，此意有谁省。溪桥远，正值杖藜人并。寻诗还共清兴。琴原药录编排就，更好试香分茗。书馆静。应笑我、年年孤负江乡景。水昏烟暝。待办得棕鞋，携来蛮榼，隔柳系孤艇。
新雁过妆楼·朱适庭新纳姬人自琢新词为赠和之
作者：王昶
朝代：清
体裁：词

鹤怨秋风。菱花冷、长闲钗影帘栊。钿车迎到，又见宝髻盘龙。杏子衫温金跳脱，藕丝裙颤玉璁珑。问芳踪，蕊珠再见，休拟香东。鸳帏香消梦醒，恰翠螺低扫，并倚薰笼。小屏六扇，筝雁斜按柔葱。书床笑携莲叶，又索取、新词罗帕红。烦料理，有酒边茶具，窗下诗筒。
早春
作者：王昶
朝代：清

朔风初定雪初晴，遥见春晖上槛明。三尺游鱼冰下见，一行归雁柳梢横。香炉茶铫随宜置，茸帽筇枝称意行。已是上元镫节过，市楼犹听夜吹笙。
早梅芳近·丁丑上元前一日，官梅亭小饮。时翠华南幸，邗沟风景一新，而运使明日有茂苑之行，招予同往，想一路残雪微寒，朝花新柳，更足供吟赏也
作者：王昶
朝代：清
体裁：词

画屏开，湘箔捲。梅萼香犹浅。琴书多暇，裙屐偕来绮筵展。灯明东阁暖，雪霁西风善。正藏钩侧帽，蟾影光初绽。斗清谈，如珠贯。芳酌真无算。胜缘不少，鼓舵明晨下吴苑。云山杨子渡，烟月兰陵馆。记清游，贻君同笑粲。
晚登昆山过泗州塔院访二陆读书台
作者：王昶
朝代：清

抚序属萧森，缄情慕婉变。迢迢谷水阳，啸侣惬微眷。塔院迹未湮，书台胜堪玩。永怀南国纪，似愧东曹掾。成都误因依，壮武枉论荐。遂蒙酪奴讥，终轸鹤唳叹。朅来奠莼羹，兰植信幽赞。徘徊吊古余，毕景下丛灌。从知才患多，庶几性能缮。
暗香
作者：王昶
朝代：清
体裁：词

青溪三度，算此番春到，胜游第一。况是诗人，客里招寻话车笠。江左风流犹在，更桃叶、波痕初碧。待唤取、六柱吴船，柳外试筝笛。仍忆。去秋寂。恁桂月将残，便收吟席。雪消今夕。长板桥南共浮白。拟向定林深处，梅未落、芒鞋堪给。好同谱、新词卷，兜娘按拍。